PETARA, Antu! Kuasa Mistik Bansa Iban

TUSUN ke-11

KUASA mistik tau dibagi ngagai 3 raban nya: i. Mistik Antu  ii. Mistik Antu Bunsu Petara(Dewa-Dewi)  ii. Mistik Petara (God Almighty, Tuhan, Allah Taala). Ba Tusun Ke-11  tu mai kita nampung kenang lalu bepikir ngena tikas tinggi pasal kuasa ii. Mistik Antu Bunsu Petara bansa Iban.

MISTIK PETARA

Bala pemacha tentu agi ingat pasal dua raban Antu Bunsu Petara bansa Dayak, Iban Borneo iya nya: i. Peturun Bejie nyentuk  ke  Orang Panggau Libau & Gelong  ii. Tujuh iku anak Raja Durong. Sida nya ukai ANTU, ukai mega sida nya  PETARA (God  Almighty, Tuhan). Kati kita pechaya tauka enda Antu Bunsu Petara kitai Iban tu amat agi bisi di dunya mensia jeman diatu?

Cherita pasal penatai Orang Panggau Libau & Gelong jeman taun 2,000 tu, ukai pekara baru. Mayuh cherita ti baka nya udah dipansik lalu ditulis aku; Sekali tu aku nguji mantaika cherita amai tang nyelai tu dalam kuasa mistik bansa Iban.

BATU PERUNSUT KUMANG SEDUAI LULONG

Bulan Ogos 2015 nyin suba, Muntai Anak Regang ngasaika utai nyelai nyadi ba iya. Lemai hari siti bulan nya, iya ngabas pukat ti ditan iya ba ai sungai. Enda mukai-mukai sepi asai tubuh iya asai ke pedis sengat indu utai. Mua iya asai ke melabat kembai. Hari maya nya sigi udah sumba silau sereta ujan nyala. Nyepi utai bangat  asai nya, iya pan berumban mulaika diri ke rumah. Datai di rumah iya pan betinjau ba cheremin lalu nemu mua diri empu amat kembai. Ukai kembai pia aja tang nyau beleka-beleka tumbuh baka pisa sebelah kening, dagu, pisan enggau rekung iya. Tubuh iya asai ke tabin chelap angat. Naka mih penusah ati iya napi pemedis nya. Besehari-sehari, bemalam-malam mih iya nyabak ngetatka pemedis nya. Suah iya nganjung diri empu ngagai klinik berubat tang enda ga gerai.  Makin lama makin kembai agi ga biging ti baka pisa nya tumbuh sebelah mua iya nya. Kenu ku iya, mayuh mih chara kena iya berubat tang makin nyadi baka riman utai ti tumbuh ba mua iya nya.

Kira-kira tiga minggu udah nya lebuh ti pansut ari langkau kebun iya, Muntai tepedaka sigi batu mesai tunjuk indu kaki, garing-garing ba tangga langkau iya nya.

“Sapa kini bayam batu tu tadi, nih? Kada enda batu ti dikayam bala uchu ngelama tu?” ku Muntai bejaku kediri. Iya pan ngambi batu nya lalu dibai iya ke dalam langkau nya.

Maya iya tinduk jenak malam nya, Muntai ngasaika diri betemu enggau dua iku orang indu ti bajik amai gamal.

“Badu dek nyabak, tusah ati Muntai. Uji batu perunsut kami duai nya kena dek berubat. Unsut ba mua dek ti kembai nya,” ku seiku ari indu nya. Lebuh Muntai baru deka bejaku nimbal indu nya iya pan tedani. Pagi iya berumban iya ngambi batu ti agi disimpan iya ba langkau kebun iya nya. Iya pan engkah batu nya ba pinggai ti diisi iya ai mimit lalu ngunsut mua diri ti kembai nya  ngena batu nya. Lebuh Muntai dani pagi nya, iya ngasaika mua diri nadai agi kembai sereta biging. Nadai asai pedis agi, udah ti diunsut iya enggau batu nya.

Malam hari siti nya, Muntai pan mimpi asai ke betemu enggau dua iku indu nya baru lalu berandau enggau iya.

“Batu perunsut nya tau kena nuan ngubat mayuh macham penyakit, Muntai. Nyadi… aku tu Kumang… siku nya bakih aku Lulong. Kami duai tu sigi datai laban deka nulung kita Iban ti agi arapka kami.”

NGUBAT ORANG TABIN

Berengkah ari sehari nya, nya berita pasal Muntai ti nemu ngubat orang tabin kena kanser enggau penyakit bukai pan ngelekai di serata menua Kanowit, Sibu, Betong. Maya ti ngambi berita sereta gambar Muntai lemai 22 Januari 2016, lebih sepuluh iku orang ti nganti gintir diri datai berubat ba iya. Kenu ku sida ti udah berubat dia, mayuh ga orang ulih gerai ari penyakit raya, lebih-lebih agi penyakit ti nyelai tauka kanser.

Maya nya, aku mega meda iya ngunsut ubat bukai ti diambi iya ari puchung ti beminyak sereta ngundan remu daun. Kenu ku iya, nya ubat pansa utai. Sebedau nya iya diasuh ngama bagi tubuh sida ti tabin. Enti bagi rengka tubuh orang nya angat tauka tajam-tajam asai sepi jari iya, reti nya tubuh orang ti tabin nya kena pansa utai. Nama reti pansa utai?  Utai kenu ku sida ti pandai begama nya ANTU. Munyi ti udah udah bai aku pansik kita dulu agi ari tu, ANTU mayuh bansa sereta tukuh: dalam jaku Melayu utai nya disebut sida ‘makhluk halus’. Dalam jaku kitai Iban utai ti baka tu disebut antu magang. Penyakit ti disebut pansa utai tu engka amat  datai ari Antu jai: sitan, jin, iblis, sihir  tang enda ga semua.  Kenu ki iya, sebedau bulih Batu Perunsut Kumang nya, Muntai endang bisi ngembuan ubat pansa utai ti diberi mensia bukai.

PEMERI NADAI TATAK

Muntai  ukai  Beliau, Bomoh tauka Dukun  tauka  mistik Antu; anang kitai Dayak, Iban saru. Kuasa ngubat ngena batu nya, utai ti diasuh Kumang. Kenu ku iya, iya enda nemu ngabas penyakit orang siku-siku. Iya semina ngunsut orang ti tabin nya ngena batu nya. Udah nya  Batu Perunsut Kumang & Lulong nya tadi pan dikirah iya ba ai dalam seigi changku.  Ai ti udah endur ngirah batu nya tadi patut dibai pulai lalu diirup abis. Sida ti datai beperubat ba iya dipinta mai ai kediri empu. Sida ti beperubat ba dia patut beturut tiga lemai. Iya nadai minta upah tang pemeri sida aja mih. Pemeri nya pan nadai tatak. Nadai mega iya madah pasal penti pemali enti   udah berunsut ngena batu nya.  Kenu ku iya, kekadang iya asai ke bisi ninga sada nyawa orang bejaku madahka iya, bisi orang deka datai beperubat ba iya.

Nya mih lansa pasal dunya misteri ti bisi kaul raban bansa Dayak, Iban Sarawak.   Nama penemu kita pemacha pasal kuasa mistik mensia dunya?   Pia mega, aku minta ampun enti kita deka pinta uluka aku berubat ngagai sida ti berubat chara mistik tu, aku enda ulih. Aku tu pemberita, penulis sereta ngaga pansik aja. Udah macha artikel tu, aku arapka kitai Iban enda saru penemu pasal: Sapa ti Petara (God Almighty)?  Sapa Antu Bunsu Petara (Dewa Dewi)? Sapa Antu? Naka ke diatu agi mayuh bansa kitai Iban enda ngelala tiga raban utai idup misteri tu. Minggu dudi nyin ila, enti dikemendarka Petara, aku deka mantaika kita pasal kuasa mistik bansa Iban ketiga iya nya: iii Kuasa Mistik Petara (God Almighty).

Pia mega, munyi aku dulu suba, sekali agi ku madah, tuju aku mai kita macha tauka mansik pasal dunya misteri tauka mensia mistik,  ukai aku deka mai kita nyembah ANTU tauka ANTU BUNSU PETARA tang tetap nyembah Petara (God Almighty, Tuhan Allah Taala)  taja kitai ngena chara ti bebida.

See author's posts


Alejandro Medina ganti Hafizh Syahrin

PELUMBA Moto2 negara Hafizh Syahrin Abdullah terpaksa melupakan hasrat untukmenyertai perlumbaan di Grand Prix (GP) Styria minggu ini, kerana masih belum pulih dari kecederaan yang dialaminya di GP Austria minggu lepas.

Menurut ciapan dalam akaun Twitter pasukan Inde Aspar Team, tempat Hafizh Syahrin digantikan dengan pelumba MotoE Aspar Team, Alejandro Medina dari Sepanyol yang akan bergandingan dengan Aron Canet pada perlumbaan hujung minggu ini di Litar Red Bull Ring.

Pelumba negara berusia 26 tahun itu terpaksa melupakan perlumbaan minggu ini kerana masih belum pulih sepenuhnya, dan dijangka kembali berlumba pada GP San Marino dan Rimni di Litar Marco Simoncelli, Itali pada 13 hingga 20 Sept depan.

“Saya memang ingin mengambil bahagian dalam perlumbaan akan datang, tetapi saya masih rasa sakit kesan dari kemalangan hujung minggu lalu. Doktor juga menasihati saya supaya berehat,” katanya.

“Saya rasa semakin baik dari hari ke hari, tapi lebih penting untuk saya mengutamakan proses pemulihan terlebih dahulu,” katanya.

Hafizh Syahrin terlibat dalam kemalangan ngeri Ahad lepas selepas pendahulu kelas Moto2, Enea Bastianini terjatuh dengan jenteranya melintang di atas litar sebelum pelumba negara yang memecut ketika itu gagal mengelak dan merempuh motosikal pelumba Italtrans Racing Team itu.

Beliau yang dilihat terpelanting ke tepi litar, kemudiannya dibawa ke pusat perubatan litar dan hanya dilaporkan mengalami lebam di beberapa bahagian badan terutama di pinggul sebelum dibawa ke hospital berdekatan untuk pemeriksaan lanjut.

Hafizh Syahrin kini menduduki tangga ke-16 dengan mengumpul 17 mata selepas lima perlumbaan.-Bernama

See author's posts


Pembangunan bersinergi di Bukit Saban

Jika Bukit Sadok suatu ketika dahulu menjadi kubu kuat Rentap untuk  membebaskan penduduk daripada cengkaman penjajah, Bukit Saban pula menjadi medan  kepada penyandang kerusi Dewan Undangan Negeri (DUN) N.37 Bukit Saban,  Datuk Amar Douglas Uggah Embas meneruskan perjuangan pahlawan  itu dengan membebaskan penduduknya daripada cengkaman kemiskinan.

Perjuangan kedua-dua pahlawan ini sama tekadnya untuk membawa kemakmuran kepada penduduk dan membawa mereka ke dalam arus pembangunan pesat yang berlaku di seluruh Sarawak sekarang ini.

Justeru untuk Pilihan Raya Negeri Sarawak Ke-12 ini, Uggah akan menjulang bendera Gabungan Parti Sarawak (GPS) di Bukit Saban dengan misi dan visi untuk meneruskan kesinambungan pembangunan di konstituensi ini.

TERKEHADAPAN

Seperti rakyat Sarawak yang lain, penduduk di Bukit Saban kini sudah menikmati pelbagai kemudahan infrastruktur seperti bekalan elektrik  24 jam sehari, bekalan air bersih (terawat dan tidak terawat) serta jalinan jalan raya untuk menghubungkan kawasan ini dengan kawasan lain.

“Dari segi infrastruktur, Bukit Saban agak ke hadapan.  Kemakmuran penduduk juga tidak dapat disangkal,  lihat sahaja jumlah kenderaan pacuan empat roda yang semakin bertambah di kawasan saya kata beliau. Itu bukti bahawa kehidupan penduduk sudah bertambah baik,” kata Uggah.

Bagi melonjakkan lagi taraf hidup rakyat,  kerajaan juga telah merancang pelbagai projek ekonomi di kawasan ini, terutama projek pertanian kerana kawasan ini memang mempunyai ramai pekebun lada hitam, getah, kelapa sawit serta kegiatan penternakan.

“Kita juga mebantu dari segi perumahan, sama ada dari segi pinjaman perumahan atau membaiki rumah-rumah penduduk,” kata beliau.

Mengakui capaian jalur lebar di kawasan ini masih rendah tetapi Uggah berkata sekarang ini sudah banyak menara telekomunikasi yang dibina di kawasan bagi bagi tujuan menaik taraf sistem berkenaan.

Sementara itu, sistem Connect Me yang sudah dilaksanakan, member manfaat kepada lebih 70 peratus penduduk bagi kemudahan telefon dan lain-lain keperluan.

Aspek kesihatan juga menjadi fokus utama Uggah di DUN ini apabila beliau mengemukakan cadangann untuk membina sebuah klinik baharu di pekan Spaoh untuk Rancangan Malaysia Ke-12.  Buat masa ini projek berkenaan masih menunggu kelulusan.

“Bagaimanapun, penduduk  di sini menikmati kemudahan kesihatan melalui Hospital Betong, sebuah klinik di Simpang Layar dan sebuah klinik di Spaoh,” kata beliau.

PROJEK BERIMPAK BESAR

Melihat projek-projek yang dirancang untuk DUN Bukit Saban, sudah wujud gambaran bagaimana pesatnya pembangunan yang akan berlaku di kawasan ini apabila projek-projek berimpak tinggi ini siap nanti.

Salah satu projek mega adalah lapangan terbang STOL (short take off & landing airport) di Bebuling yang menelan kos RM108 juta .  Projek ini sedang rancak disiapkan dan bakal disokong dengan dua lagi projek mega iaitu Terminal Bahan Makanan dan Taman Pertanian Bebuling yang dianggarkan  bernilai RM50 juta.

“Kita nak ada sinergi jadi kita akan wujudkan Terminal Bahan Makanan yang berfungsi untuk jual beli hasil dari Bukit Saban dan kawasan lain berhampiran dan STOLport ini pula akan membawa keluar produk dari kawasan ini ke luar,” kata beliau.

Bagi melengkapi sistem mega ini, jalan raya di kawasan STOLport ini akan dinaik taraf dengan kos RM116 juta.

Untuk mempermudahkan lagi hubungan di antara semua kawasan, satu jambatan yang diberi nama Jambatan Ikonik Sungai Paku yang bernilai RM26.7 juta akan menyambung kawasan pekan dengan kawasan seberang pasar.

“Kita juga tidak melupakan keperluan belia. Untuk itu kita membina Kompleks Sukan Spaoh bernilai RM11 juta dan untuk aktiviti riadah pula, sudah ada Tebingan Spaoh yang dibina dengan kos RM5 juta,” tambah beliau.

Tidak mahu penduduk Spaoh ketinggalan di dalam pembangunan Teknologi Maklumat dan Komunikasi, sebuah Pusat Digital Komuniti bernilai RM3 juta sedang dalam proses pembinaan, manakala Pejabat Daerah Kecil yang baharu pula kini sudah digunapakai.

Pembangunan pesat di sini  secara langsung akan merancakkan lagi aktiviti jual beli, justeru 14 unit rumah kedai akan ditambah bagi tujuan berkenaan, manakala untuk keperluan perumahan penduduk, projek Rumah Permata Spektra Spaoh yang bernilai RM41 juta sedang dalam pelaksanaan.

Infrastruktur jalur lebar juga pesat dibangunkan di kawasan ini, antaranya termasuklah penyiapan 12 menara telekomunikasi milik Suruhanjaya Multi Media Malaysia/SACOFA, 11 menara telekomunikasi Sarawak Multimedia Authority (SMA)/MCMC dan Sembilan lagi menara SMA dicadang untuk dibina di sini.

5 TAHUN AKAN DATANG

“Infrastruktur sudah ada dan hampir lengkap, jadi langkah seterusnya adalah mencari jalan bagaimana meningkatkan pendapatan penduduk.  Kita ada kawasan tanah luas yang masih banyak belum diterokai dan kita akan bekerjasama dengan agensi-agensi yang dapat membantu seperti SALCRA,” kata beliau.

Salah satu strategi adalah dengan melaksanakan pertanian moden seperti fertigasi dan hidroponik , penggunaan teknologi terkini, Internet of Things (IOT), penggunaan benih atau varieti baharu dan sebagainya bagi meningkatkan pendapatan agroprenuer.

“Dalam masa yang sama kita nak bangunkan industri kampong kerana di kawasan ini ramai pengeluar barangan makanan  dan produk pertanian.  Kita harap mereka akan meneroka produk hiliran bagi menjana pendapatan lebih,” ujar Uggah.

Untuk menyokong hasrat ini, sebuah Pusat Pengumpulan, Pemprosesan dan Pembungkusan bernilai RM4 juta sedang dalam pembinaan di Simpang Layar dan dijangka member banyak manfaat kepada usahawan kecil-kecilan di sini.

Isu Tanah Adat Bumiputera (NCR)  juga menjadi keutamaan Uggah.  Untuk itu, dalam tempoh lima tahun akan datang, tumpuan diberikan kepada  pengukuran tanah NCR seluas 82,000 hektar di Daerah Betong untuk digazet  di bawah Seksyen 6 Kanun Tanah Sarawak.

Selain itu, bekas kubu pertahanan Rentap, Bukit Sadok akan dibangunkan sebagai destinasi pelancongan, bagi melengkapi tarikan lain seperti rumah panjang dan alam semulajadi di kawasan tersebut.

MISI DAN VISI

Pembangunan pesat tidak akan membawa makna jika penduduk tidak bersatu padu dan bekerjasama antara satu sama lain.  Perpaduan adalah asas kepada pembangunan keseluruhan di  mana-mana kawasan.

“Kita amat berharap penduduk Bukit Saban akan terus bersatu padu dan sama-sama memainkan peranan untuk memperkasa kehidupan satu sama lain ,” kata beliau.

Justeru penduduk di konstituensi ini diminta menyokong setiap agenda pembangunan yang dibawa oleh kerajaan dan bersedia menyesuaikan diri dengan suasana baharu, terutama teknologi baharu untuk meningkatkan pendapatan.

“Biarlah esok lebih senang dari hari ini dan lusa pula lebih baik dari esok,” ujar beliau mengakhiri perbualan.

Oleh HAINI DARANI

See author's posts


Kenangan Tradisi Nakhoda

SALAH satu tradisi masyarakat Melayu Sarawak adalah berdagang.  Keaktifan mereka berdagang ini terserlah dengan mengharungi lautan luas untuk membawa barang dagangan dan menjalinkan hubungan perdagangan dengan dunia luar.

Tradisi pelayaran dan berdagang ini juga sinonim dengan masyarakat Melayu di Alam Melayu. Tradisi ini biasa dikenali sebagai tradisi nakhoda. Dalam bahasa biasanya nakhoda merupakan pemimpin kepada kapal yang dipandunya. Sudah semestinya nakhoda seorang yang mahir selok belok dunia kelautan dan mengenal teluk-teluk serta ilmu tentang pelayaran.

Nakhoda Melayu ini berlayar jauh hingga ke China dan India untuk membawa hasil bekalan dagangan mereka. Malahan, kapal-kapal kendalian orang Melayu ini juga besar seperti dinyatakan oleh sumber daripada China. Catatan Liu Sung Shu menyatakan bahawa Maharaja China berkehendakkan barang dari Alam Melayu maka banyak kapal-kapal dagang dari Alam Melayu singgah ke selatan China.

Menariknya dalam catatan China ini adalah pada awalnya kapal-kapal dari Alam Melayu ini menguasai perdagangan dari China. Menurut salah seorang pengembara Buddha China, iaitu I-Tsing, pedagang China menumpang kapal-kapal dagang orang Melayu untuk berdagangan dengan dunia luar.

Perdagangan Di Sarawak

Di Sarawak, perdagangan tempatan ini diusahakan oleh pedagang Melayu. Malahan dalam strata masyarakat orang Melayu ini, terdapat kelas nakhoda yang amat dihormati. Mereka ini menjalankan dan menghidupkan perdagangan di Sarawak.

Minat orang Melayu berniaga dan berdagang ini tercetus daripada kerajinan mereka untuk mencari keuntungan. Mereka bermula dengan kegiatan mendapatkan modal dengan menjual barangan harian seperti garam, manik dan barangan tembaga dengan penduduk pedalaman Sarawak. Dari pedalaman Sarawak pula, mereka akan mendapat barangan mentah seperti jelutong, rotan, lilin lebah, kapur barus dan akar-akar kayu.

Barangan ini dibawa keluar oleh mereka dan mendapat sambutan yang menggalakkan daripada pedagang dari China, India dan Parsi serta Arab. Kegiatan berdagang ini membawa kepada kemajuan aktiviti perdagangan di Sarawak sekitar abad ke-7 sehingga membawa kepada kemunculan Santubong sebagai pusat perdagangan.

Kargo

Nakhoda Melayu ini juga terlibat membawa hasil barangan proses seperti tepung sagu dari Mukah.  Nakhoda Melayu ini, semasa pemerintahan Brooke, menjadi pengangkut sagu ke Kuching untuk diproses. Sebelum kedatangan Brooke pula, nakhoda Melayu ini juga berperanan membawa emas dan antimoni Sarawak ke Singapura ketika kedua-dua bahan galian ini diusahakan di Bau.

Kecekapan nakhoda ini berdagang juga membawa kepada kepandaian orang Melayu membuat pengangkutan air. Untuk tujuan perdagangan terdapat beberapa jenis kapal digunakan.

Di Alam Melayu, nakhoda ini memiliki kapal layar yang bersaiz besar yang dikenali dengan pelbagai nama seperti jong, ghali, phinisi dan pinas. Terdapat juga kapal jenis sederhana dan perahu kecil untuk berdagang seperti padewakang, nade, lancang, kora-kora, kolek, baluk, kakap dan sekoci. Kapal dan perahu jenis ini memang menjadi pengangkutan penting untuk berdagang.

Selain kapal-kapal ini, orang Melayu Sarawak juga memiliki pengangkutan air tersendiri untuk berdagang.  Salah satu pengangkutan air penting untuk mengangkut barang dagangan ialah perahu bandong. Perahu ini ialah perahu kargo dan digunakan untuk perjalanan ke laut.

Selain menjadi kapal kargo mengangkut barangan, ia juga digunakan untuk aktiviti menangkap ikan. Dari segi saiznya pula, perahu ini berbeza-beza dan ada yang mempunyai dua tiang layar.

Selain itu, ada juga beberapa jenis perahu seperti perahu balok, perahu bagong dan perahu lunchong. Perahu-perahu ini banyak digunakan di kawasan pedalaman, sama ada untuk mengangkut barangan, mahupun untuk tujuan berlumba dan menangkap ikan.

Pada tahun 1874, dicatat beberapa buah kapal layar milik nakhoda Melayu Sarawak dalam The China Directory.  Sumber ini menyatakan bahawa kapal nakhoda Melayu ini yang paling besar dimiliki Haji Mohamed Taha dengan berat 142 tan.  Manakala kapal-kapal lain pula bersaiz (berat) antara 48 tan hingga 118 tan.

Kehebatan

Nakhoda Melayu ini juga dipuji oleh orang Barat sebagai pelaut yang rajin dan handal.  Salah seorang Mubaligh Kristian, iaitu Mc Dougall pernah menyatakan bahawa nakhoda ini sebagai golongan yang mahir dalam aktiviti perdagangan. Tambahan daripada itu, beliau menyatakan nakhoda ini menggunakan ilmu falak untuk mengendalikan kapal-kapal mereka.

Salah seorang pegawai Brooke, iaitu Hugh Low pula menyatakan bahawa keupayaan nakhoda Melayu ini setara dengan kelasi kapal Eropah. Malahan, ilmu berdagang mereka diakui oleh Low sebagai amat baik dalam urusan berdagang dengan orang asing.

Ketokohan

Terdapat beberapa nakhoda Melayu yang dikenal pasti aktif berdagang. Antaranya termasuklah Datu Imam Abang Haji Merais yang tinggal di Sibu. Beliau memulakan aktiviti perdagangannya dengan membawa tembikar tanah untuk dijual kepada orang Melanau dan Iban.

Bermula daripada aktiviti ini, perdagangan beliau bertambah maju dan beliau mula menjalankan perdagangan bukan setakat di Sarawak, tetapi di luar negeri. Beliau juga memiliki beberapa buah kapal layar dan menjalankan perdagangan tekstil. Untuk tujuan itu, beliau telah berlayar ke Singapura dan Hong Kong untuk mendapatkan bekalan tersebut.

Aktiviti perniagaan beliau ini menjadikan beliau sebagai seorang yang kaya di Sibu. Satu ketika, Kerajaan Brooke pernah meminjam wang daripada beliau bagi tujuan perbelanjaan kerajaan. Beliau juga menjemur wang beliau sekali seminggu bagi mengelak kelembapan dan karat pada wang yang disimpan.

Selain beliau, terdapat beberapa lagi tokoh penting yang melibatkan diri dalam aktiviti perdagangan ini, iaitu Haji Hashim. Ketangkasan beliau sebagai nakhoda menarik minat Kerajaan Brooke untuk melantik beliau sebagai Datu Bentara.

Manakala Haji Sleh (mungkin Saleh) pula, mempunyai tradisi nakhoda daripada keturunan beliau dari Pontianak. Beliau juga salah seorang nakhoda yang Berjaya, walaupun menghadapi pelbagai cabaran untuk mengembangkan perniagaan beliau. Beliau menggunakan kapal layar beliau bernama Sri Lambir, menjalankan operasi perdagangan dari Pontianak ke Brunei.

Beliau juga pernah dilanda musibah apabila Sri Lambir karam di Sematan. Namun, beliau kembali aktif berdagang apabila menerima sumbangan daripada kerajaan Brooke untuk menampung kerugian yang dialami.

Persaingan

Walaupun kerajaan Brooke dilihat prihatin dengan golongan nakhoda, tetapi kedatangan beliau mengubah tatacara perdagangan. Kerajaan Brooke membuka ruang kepada pedagang Barat dan Cina menjalankan perniagaan mereka di Sarawak. Kedatangan pedagang baharu yang lebih canggih teknologi, modal besar dan mempunyai jaringan perdagangan luas telah memberi kesan kepada nakhoda Melayu.

Sementara itu, dasar Brooke mengasingkan orang Melayu daripada penduduk Dayak juga memberi kesan kepada peranan nakhoda untuk berdagang dengan penduduk pedalaman.  Kemunculan bazaar di pedalaman Sarawak menjadikan peranan nakhoda ini bertambah sukar dan secara beransur-ansur, hilang.

*Dr. Suffian Mansor ialah Pengerusi Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Waspada berita palsu di media sosial

LUNDU: Orang ramai diminta mengelak daripada mempercayai sebarang berita palsu yang tidak mempunyai sumber sahih.

Presiden Parti Demokratik Progresif (PDP) Dato Sri Tiong King Sing berkata dengan tempoh pilihan raya yang berterusan dan berbaki tujuh hari lagi, terdapat banyak isu hangat yang tular, rata-ratanya palsu.

“Jika berita itu tidak mempunyai apa-apa nilai dan anda (rakyat) mempercayainya, ia akan menjadi kerugian anda pada akhirnya.

“Sebab itu saya menasihatkan rakyat khususnya golongan belia supaya tidak terlalu mempercayai isu yang tular di media sosial kerana anda (belia) akan menjadi tulang belakang negara tidak lama lagi.

“Sebagai tulang belakang, anda perlu benar-benar memahami isu ini dan bukannya mempercayai secara membuta tuli apa itu berita palsu,” katanya.

Beliau berkata demikian ketika merasmikan majlis Pemimpin Bersama Rakyat di Dewan Kampung Pasir Hulu, Lundu di sini hari ini.

Beliau menggesa penduduk di sini untuk meneruskan sokongan kepada Gabungan Parti Sarawak (GPS) kerana ia mempunyai rekod prestasi cemerlang.

“Jika dilihat beberapa tahun lalu, penyandang di sini gagal membawa sebarang perkembangan kepada penduduk (Parlimen) Mas Gading.

“Mengambil (DUN) Opar sebagai contoh, Billy Sujang berjaya membawa pembangunan dan membantu rakyat walaupun baru sepuluh bulan menjadi Ahli Dewan Undangan Negeri (ADUN).

“Ini menunjukkan GPS menepati janji yang mereka buat. Dengan itu, saya ingin menyeru kepada semua rakyat di Mas Gading supaya memilih calon kita Lidang Disen, ” katanya.

Turut hadir, ADUN Opar Billy Sujang, ADUN Tasik Biru Datuk Henry Harry Jinep dan calon GPS bagi kerusi Parlimen Mas Gading, Lidang Lisen.

Oleh SHAHRUL QAIZAT

See author's posts


Kemalangan pertembungan dua kereta di Sarikei

SARIKEI: Dua warga emas lelaki, dua wanita dan seorang kanak-kanak perempuan terlibat dalam kemalangan jalan raya di Jalan Bulat di sini pada petang semalam.

Ketua Balai Bomba dan Penyelamat (BBP) Sarikei, Mahmudin Narudin berkata, kereta jenis Hyundai Getz yang dinaiki dua warga emas lelaki berusia lingkungan 63 dan 69 tahun bertembung dari arah bertentangan dengan kereta jenis Perodua Bezza yang dinaiki dua wanita berusia 21 dan 47 tahun serta seorang kanak-kanak perempuan berusia 11 tahun.

“Pihak kami menerima panggilan kecemasan berkenaan kemalangan itu sekitar 5.10 petang.

“Sembilan anggota bomba bergegas ke lokasi selepas menerima panggilan kecemasan,” katanya.

Beliau berkata, setibanya di lokasi kemalangan, pasukan bomba dimaklumkan bahawa tiga mangsa yang menaiki Perodua Bezza adalah dari Kuching ingin menuju ke pekan Julau.

“Dua mangsa yang menaiki Hyundai Getz pula ingin bergerak menuju ke pekan Jakar.

“Tiada mangsa yang tersepit dalam kemalangan tersebut. Mangsa dalam kereta Perodua Bezza berjaya keluar dengan sendiri ke lokasi selamat.

“Sementara itu, dua mangsa yang berada di dalam kereta Hyundai Getz tidak dapat bergerak keluar dari kereta dan dibantu keluar oleh anggota bomba yang berada di lokasi kejadian,” katanya.

Bagaimanapun katanya, kesemua mangsa yang terlibat mengalami kecederaan ringan dan diberi rawatan awal di tempat kejadian oleh pegawai perubatan Kementerian Kesihatan Malaysia (KKM).

“Seterusnya mangsa diserah kepada pihak hospital dan dibawa dengan menggunakan ambulan untuk menerima rawatan selanjutnya.

“Operasi menyelamatkan mangsa kemalangan selesai sepenuhnya 6.35 petang,” katanya.

Oleh EARL ANEK

See author's posts


Sepanyol, Portugal berjuang kawal kebakaran hutan

PEMADAMAN… Sebuah helikopter menjatuh- kan air ketika anggota Briged Pengukuhan Kebakaran Hutan (BRIF) bergerak menuju ke lokasi kebakaran hutan di Taman Semula Jadi Moncayo, berhampiran perkampungan Borja di wilayah utara Aragon, Sepanyol. • Foto AFP

MADRID: Sepanyol dan Portugal bertempur melawan kebakaran hutan besar, manakala tiga orang cedera parah selepas kereta api mereka merempuh api kebakaran dan terbakar di Sepanyol.

Kira-kira 300 anggota bomba bekerja semalaman melawan kebakaran besar di tenggara Sepanyol yang membakar hampir 10,000 hektar di kawasan yang terkenal sukar untuk diakses, kata pegawai pada Selasa lalu.

Kebakaran bermula apabila kilat menyambar kawasan Vall de Ebo di Valencia pada Sabtu lalu dan sejak itu merebak dengan pantas didorong oleh angin kencang, memaksa lebih 1,500 orang dipindahkan, kata Pihak Berkuasa Wilayah.

“Pada masa ini, kita bercakap mengenai lebih 9,500 hektar terbakar dengan perimeter 65 kilometer,” kata Presiden Wilayah Ximo Puig, sambil menyifatkan kebakaran itu “sangat besar”.

“Ia adalah situasi yang sangat rumit… Kebakaran itu mewujudkan kesukaran besar yang sememangnya mustahil untuk ditangani dengan kelajuan yang kami mahukan.”

Menteri Dalam Negeri Gabriela Bravo memberitahu televisyen Antena 3, sekitar 300 anggota bomba sedang memadamkan api, disokong oleh 24 pesawat dan helikopter.

Anggota bomba di tempat lain di wilayah itu juga sedang memerangi dua kebakaran hutan lain di utara bandar Valencia dengan ratusan anggota bomba dan sekitar 10 pesawat pemadam kebakaran terlibat dalam operasi itu, kata pegawai.

Tiga orang cedera parah selepas kereta api yang mereka naiki terbakar.

“Tiga orang mengalami kecederaan melecur teruk,” kata Pihak Berkuasa Kesihatan Serantau, sambil menambah seorang terpaksa dipindahkan dengan helikopter ke hospital, manakala lebih lapan yang lain cedera ringan.

Lebih jauh ke utara, anggota bomba di wilayah Aragon sedang memerangi satu lagi kebakaran besar yang berlaku sejak Sabtu lalu dan membakar lebih 6,000 hektar tanah, memaksa sekitar 1,500 penduduk meninggalkan rumah mereka.

Sementara itu, kebakaran besar di tengah Portugal yang marak selama seminggu di taman semula jadi yang ditetapkan Pertubuhan Pendidikan, Saintifik dan Kebudayaan Bangsa-Bangsa Bersatu (UNESCO) dan akhirnya dapat dikawal pada malam Jumaat lalu, kembali membara pada Selasa lalu, kata Pihak Berkuasa Perlindungan Awam.

Lebih 1,200 anggota bomba dikerahkan untuk memadamkan kebakaran yang memusnahkan sekitar 15,000 hektar dan menyala dengan ganas ekoran angin kencang, kata pihak berkuasa.

Lebih teruk daripada 2021

Setakat tahun ini, Sepanyol mengalami 391 kebakaran hutan, didorong oleh suhu terik dan keadaan kemarau yang memusnahkan sejumlah 271,020 hektar tanah, menurut angka terbaharu Sistem Maklumat Kebakaran Hutan Eropah (EFFIS).

Angka menunjukkan kebakaran tahun ini di Sepanyol sangat dahsyat, memusnahkan lebih tiga kali ganda kawasan disebabkan kebakaran hutan pada keseluruhan 2021 yang berjumlah 84,827 hektar.

Sementara itu, Portugal mengalami 195 kebakaran hutan setakat tahun ini yang memusnahkan 84,717 hektar tanah seperti angka yang dikeluarkan oleh EFFIS.

Para saintis berkata, perubahan iklim yang disebabkan oleh manusia menjadikan kejadian cuaca ekstrem, termasuk gelombang panas dan kemarau, lebih kerap dan teruk sekali gus meningkatkan risiko kebakaran yang mengeluarkan gas rumah hijau pemanasan iklim.

Kebakaran telah marak di seluruh Eropah, terutamanya di Perancis, Greece dan Portugal menjadikan 2022 sebagai tahun rekod kebakaran hutan di benua itu.

Kebakaran di Taman Semula Jadi Serra da Estrela di Portugal bermula pada 6 Ogos  lalu di luar bandar tengah Covilha dan pihak berkuasa mengerahkan 373 jentera bomba dan 12 pesawat serta helikopter untuk menyokong percubaan bomba untuk memadamkan kebakaran itu.

Kebakaran setakat ini menyebabkan tiga cedera parah dan 19 yang lain kurang serius, manakala 45 orang dipindahkan sebagai langkah berjaga-jaga sejak Isnin lalu ketika Portugal memerangi kebakaran hutan terburuk sejak 2017 apabila sekitar 100 nyawa terkorban.

Ketua Agensi Perlindungan Awam Portugal, Andre Fernandes memberi amaran tentang kebarangkalian kebakaran akan merebak dan berkata, percubaan untuk mengawal kebakaran itu mungkin dihalang oleh angin. -AFP

See author's posts


Grace pecah rekod

ATLET lontar tukul besi wanita negara, Grace Wong Xiu Mei memecah rekod kebangsaan apabila mencatat lontaran 62.48 meter pada Kejohanan Grand Prix (GP) Malaysia di Stadium Mini Majlis Sukan Negara (MSN), Bukit Jalil,semalam.

Grace memadam rekod miliknya sendiri dengan lontaran 60.99m pada 2017 yang dilakukan di Mokpo, Korea Selatan.

Atlet kelahiran Sarikei, Sarawak itu menewaskan Nurul Hidayah Lukman dari Selangor di tempat kedua (49.98m) dan Eng May Xin Winnie dari Kuala Lumpur yang mendapat tempat ketiga (17.95m).

Atlet berusia 20 tahun  itu tidak menyangka memecahkan rekod kebangsaan semalam  selepas lebih setahun tidak beraksi pada mana-mana saingan kompetitif.

Kali terakhir Grace beraksi pada saingan kompetitif adalah Sukan SEA 2019 di Manila, Filipina tetapi beliau gagal mempertahankan emas pada Sukan SEA 2017 di Kuala Lumpur, apabila hanya sekadar berpuas hati meraih pingat perak.

“Saya berazam untuk merampas kembali pingat emas pada Sukan SEA 2021 di Hanoi, Vietnam, hujung tahun ini,” katanya.

Pada edisi 2019, pingat emas dimenangi Mingkamon Koomphon dari Thailand manakala rakan senegaranya, Panwat Gimsrang meraih gangsa.

Sementara itu, Jackie Wong dari Sarawak pula mengungguli acara lelaki apabila mencatat lontaran 66.47m diikuti Sadat Marzuqi Arjisan dari Negeri Sembilan (59.94) dan atlet Johor, Farm Loong Deng di tempat ketiga (19.53m).

Atlet lompat tinggi kebangsaan, Lee Hup Wei yang mewakili Selangor pula kecundang apabila mendapat tempat kedua dengan lompatan 2.05m. Mohamad Eizlan Dahalan dari Sabah mencipta kejutan dengan meraih tempat pertama (2.05m) diikuti atlet Johor, Norshafiee Mohd Shah di tempat ketiga (1.96m).

Pingat emas menjadi milik Mohamad Eizlan selepas Hup Wei menarik diri daripada meneruskan lompatan pada ketinggian 2.07m sementara atlet Sabah itu yang meneruskan cabaran gagal melepasi ketinggian itu.

Jaguh paralimpik negara, Abdul Latif Romly dari Perlis menepati ramalan apabila memenangi acara lompat jauh dengan catatan 7.40m, manakala tempat kedua diraih Luqman Hakim Mohd Ramlan dari Kuala Lumpur (7.32m) dan Zulkilfe Abdullah mendapat tempat ketiga (6.63m).

Acara lompat kijang wanita pula dimenangi Kirthana Ramasamy dari Perak (13.21m) diikuti Nurul Ashikin Abbas juga dari Perak (13.00m) dan atlet Johor, Nur Fatin Najiha Mohd Aziz meraih tempat ketiga (11.55m).

Iskandar Alwi pula memenangi acara lompat bergalah lelaki dengan catatan 4.85m, Muhammad Naufal Sharul Azam di tempat kedua (4.45m) dan Aiman Suffian Bahrizal di tempat ketiga (3.55m) dengan kesemuanya mewakili Johor.

Acara balapan menyaksikan Wan Muhammad Fazri dari Kelantan memenangi acara 800m menewaskan wakil Selangor, Avinasher Austin di tempat kedua dan Anas Ariffin dari Kelantan di tempat ketiga.

Atlet Selangor Savinder Kaur Joginder Singh memenangi tempat pertama acara 800m wanita diikuti J Padhmaloshini dari Johor dan V Shankari dari Selangor di tempat ketiga.-Bernama

See author's posts


KPJ dijangka catat pemulihan secara berperingkat

KUALA LUMPUR: KPJ Healthcare Bhd (KPJ) menjangka pemulihan secara berperingkat bagi jumlah pesakit mendapat rawatan daripada perkhidmatan penjagaan kesihatannya menjelang akhir tahun ini dan kekal optimis terhadap unjuran jangka panjang, tidak mengambil kira sekiranya berlaku gelombang kedua penularan Covid-19.

Pengerusi KPJ, Datuk Yusli Mohamed Yusoff berkata, kadar penginapan penyedia penjagaan kesihatan itu meningkat kepada 40 peratus pada bulan Jun tahun ini daripada 31 peratus dicatatkan pada Mei dan sekitar 20 peratus pada bulan April, berikutan langkah kerajaan melonggarkan Perintah Kawalan Pergerakan (PKP) untuk mengaktifkan semula ekonomi.

“Kami beruntung kerana mempunyai penduduk daripada golongan muda yang membantu mengembangkan ekonomi walaupun tahun ini sangat mencabar bagi industri di seluruh dunia,” katanya pada sidang media yang diadakan secara maya selepas mesyuarat agung tahunan KPJ ke-27, semalam.

Beliau berkata Malaysia pantas menangani wabak tersebut dan KPJ kini fokus untuk memastikan keselamatan pesakit dan kakitangannya.

Sementara itu, Naib Presiden Kewangan dan Hubungan Pelabur Kumpulan, Norhaizam Mohammad berkata keputusan KPJ untuk suku kedua berkemungkinan akan terjejas akibat PKP.

“Kami menggunakan prosedur operasi standard (SOP) yang dilaksanakan kerajaan untuk keselamatan pesakit dan kakitangan KPJ dan kami mendapati jumlah pesakit telah meningkat.

“Oleh itu, kami menyasarkan jumlahnya akan bertambah pada separuh kedua, tahun 2020, namun angkanya tidak akan sama berbanding 2019,” katanya.

Mengenai rancangan pengembangan kumpulan itu, Presiden dan Pengarah Urusannya Ahmad Shahizam Mohd Shariff berkata susulan PKP, kebanyakan projek pengembangan KPJ terpaksa ditangguhkan.

“Apa sahaja projek yang telah kami jalani ketika tempoh PKP, kami akan menyiapkannya. Bagaimanapun, beberapa projek terdahulu yang masih belum siap, ia melibatkan pembinaan atau berada dalam perancangan awal, kini ia sedang dikaji semula. KPJ telah memutuskan untuk menangguhkan rancangannya untuk membina beberapa lagi hospital, termasuk satu hospital di Damansara 2 ke tahun hadapan,” katanya.- Bernama

See author's posts


Kerajaan akan tingkatkan pendapatan negara

KUALA LUMPUR: Kerajaan akan terus meneroka pelbagai pilihan untuk meningkatkan hasil pendapatan negara termasuk mempelbagaikan sumber hasil kerajaan, kata Menteri Kewangan, Tengku Datuk Seri Zafrul Abdul Aziz.

Beliau berkata keutamaan dan fokus pada masa ini adalah untuk melindungi rakyat dan menyokong perniagaan agar ekonomi negara dapat diperkukuh dan dipulihkan.

Tengku Zafrul berkata defisit fiskal negara dijangka meningkat antara 5.8 peratus sehingga 6.0 peratus daripada Keluaran Dalam Negara Kasar (KDNK) tahun ini berbanding 3.2 peratus KDNK yang diunjurkan sebelumnya.

Ini berikutan kejatuhan harga minyak mentah dunia pada purata AS$41 setong antara Januari dan Jun tahun ini berbanding purata AS$61 setong yang digunakan pada Belanjawan 2020, katanya.

“Bagi setiap penurunan harga minyak sebanyak AS$1 setong, ia akan mempunyai impak sebanyak RM300 juta kepada Kerajaan Persekutuan.

“Oleh itu, defisit Kerajaan Persekutuan akan naik,” katanya ketika menjawab soalan tambahan daripada Datuk Amiruddin Hamzah (Bebas-Kubang Pasu) pada persidangan Dewan Rakyat hari ini.

Tengku Zafrul berkata, semua langkah yang telah diumumkan dalam pakej rangsangan dan pemulihan ekonomi bernilai RM295 bilion sebelum ini adalah bersifat ‘one-off’ dan tidak akan terus membebankan kewangan Kerajaan Persekutuan dalam jangka sederhana dan panjang.

Pakej rangsangan dan pemulihan ekonomi ini hanya melibatkan suntikan langsung fiskal berjumlah RM45 bilion.

“Ini adalah antara strategi kerajaan bagi mengurangkan defisit fiskal dalam jangka sederhana secara berperingkat dan seterusnya memastikan kedudukan fiskal dan hutang negara kekal pada paras terkawal,” katanya.

Tengku Zafrul berkata, kerajaan pernah menurunkan kadar defisit sebelum ini kepada 3.8 peratus pada 2013 dan 3.4 peratus pada akhir 2019 daripada 6.7 peratus pada 2009 selepas krisis ekonomi dunia.

“Pada masa ini, kerajaan menggunapakai Kerangka Fiskal Jangka Sederhana sebagai panduan dalam menggubal strategi ke arah konsolidasi fiskal untuk jangka sederhana (tiga hingga lima tahun) di samping selari dengan Rancangan Malaysia jangka panjang.

“Selain itu, kerajaan juga dalam proses merangka Akta Kebertanggungjawaban Fiskal untuk memastikan pengurusan fiskal dan hutang yang lebih baik dan telus. Oleh itu, kerajaan yakin defisit fiskal akan dapat diturunkan secara berperingkat dalam jangka masa sederhana,” katanya.  – Bernama

See author's posts


ABADIKAN SEMANGAT KESEPUNYAAN

KUCHING: Kerajaan Persekutuan dan Kerajaan Negeri hendaklah sama-sama mewujudkan dan mentadbir dalam suasana harmonis berlandaskan Perlembagaan.

Ketua Menteri Datuk Patinggi Abang Johari Tun Openg berkata, apa yang penting harus ada persefahaman antara Kerajaan Persekutuan dan Kerajaan Sarawak dalam konteks penubuhan Malaysia yang terdiri daripada Wilayah Semenanjung, Wilayah Sarawak dan Wilayah Sabah.

“Sebagai sebahagian daripada negara yang berlandaskan konsep Persekutuan, kita harus akur bahawa negeri ini ditadbir mengikut Undang-Undang Persekutuan dan Undang-Undang negeri.

“Ada kuasa di bawah Persekutuan dan ada juga kuasa di bawah Negeri, di samping kuasa-kuasa di bawah Senarai Bersama dan ia sudah termaktub dalam Perlembagaan Persekutuan mengikut semangat Perjanjian Malaysia 1963.

“Selepas 58 tahun, apa yang seharusnya berada pada bidang kuasa negeri hendaklah dikembalikan kepada negeri jika ada mana-mana hak yang sudah terhakis sama ada secara sengaja atau tidak sengaja,” katanya.

Beliau berkata demikian pada Majlis Pelancaran Bulan Kebangsaan Dan Kibar Jalur Gemilang 2021 Peringkat Negeri Sarawak di Atrium Dewan Undangan Negeri (DUN), semalam.

Abang Johari berkata, Kerajaan Persekutuan yang ada sekarang telah menubuhkan Kementerian Hal Ehwal Sabah dan Sarawak dan saya percaya ini adalah platform yang baik untuk melibatkan Kerajaan Negeri dan Kerajaan Persekutuan dalam perundingan dalam usaha mencari penyelesaian.

Jelasnya, setakat ini Sarawak sudah mencapai sedikit kemajuan untuk mengembalikan haknya dan mendapat pulangan hasil yang lebih adil kepada negeri ini dan rakyatnya.

“Pertamanya, sekarang Sarawak mendapat pulangan yang lebih daripada hasil minyak dan gasnya dengan mengenakan Cukai Jualan ke atas produk minyak dan gas yang keluar dari Bumi Sarawak.

“Keduanya, melalui Perjanjian Penyelesaian Secara Komersil atau CSA yang dimeterai dengan PETRONAS (Petroliam Nasional Berhad), Sarawak sekarang mempunyai hak ekuiti dalam Kontrak Perkongsian Pengeluaran (PSC) yang dianugerah oleh PETRONAS.

“Ketiganya, Sarawak mempunyai hak untuk menganugerahkan konsesi penerokaan bagi medan minyak di daratan seperti di Miri dan Marudi berdasarkan Ordinan Perlombongan Minyak 1958,” katanya.

Tambahnya, Malaysia dibentuk berasaskan perpaduan dan semangat saling hormat menghormati antara pelbagai kaum di negara ini yang mana semua rakyat di Semenanjung, Sabah atau Sarawak semua menyanyikan Lagu Kebangsaan yang sama iaitu ‘Negaraku’.

“Kita juga mengibarkan Bendera Kebangsaan yang sama, iaitu Jalur Gemilang. Ini adalah lambang kedaulatan negara yang harus dihormati dan memberi rasa kemegahan kepada seluruh rakyat Malaysia.

“Malaysia adalah negara kita. Rakyat Malaysia yang bukannya berasal dari Malaysia seperti kaum India dan Cina yang sudah tinggal beberapa generasi di negara ini pun menganggap Malaysia sebagai tanah tumpahnya darah mereka, bukannya India atau China.

“Paling-paling pun mereka sekali sekala berkunjung ke India atau China untuk melancong atau mengunjungi sahabat handai di sana, tetapi mereka tetap akan kembali ke Malaysia kerana Malaysia adalah negara asal mereka,” katanya.

Pada masa sama, beliau turut mengharapkan agar semua mengibarkan Bendera Kebangsaan baik di rumah atau di bangunan pejabat atau bangunan kedai sebagai simbol patriotisme terhadap membina Malaysia yang lebih cemerlang.

“Saya ingin mengambil kesempatan ini untuk mengucapkan syabas dan tahniah kepada semua pihak khususnya Jabatan Penerangan Malaysia Sarawak yang bertungkus lumus membuat segala perancangan dan persediaan acara pada hari ini (semalam) serta program bagi mengisi Sambutan Bulan Kebangsaan dan Kibar Jalur Gemilang pada tahun ini,” jelasnya.

Oleh JEAKQLEYN YACHO

See author's posts


Adik Donald Trump meninggal dunia

AMERIKA SYARIKAT: Adik bongsu kepada Presiden AS Donald Trump meninggal dunia hari ini.

Punca kematian Robert Trump, 71, masih belum disahkan namun kesihatannya dilaporkan semakin merosot sejak beberapa hari lalu.

Jumaat lalu, Presiden Trump mengunjungi Robert di sebuah hospital di New York selepas menerima laporan bahawa adiknya nazak.

Robert juga merupakan seorang ahli perniagaan seperti abangnya, tetapi dikenali dengan personalitinya yang amat berbeza.

Robert dikatakan lebih pendiam dan kurang gemar akan perhatian.

Mendiang memulakan kerjayanya dalam dunia kewangan di Wall Street sebelum menyertai perniagaan keluarga Trump dan memegang beberapa jawatan tinggi dalam Trump Organization.-AFP

See author's posts


1,377,862 talian prabayar meragukan dikesan

KUALA LUMPUR: Sebanyak 1,377,862 talian prabayar yang didaftar secara meragukan telah dikesan sehingga Oktober lepas, kata Menteri Komunikasi dan Multimedia Datuk Saifuddin Abdullah.

Beliau berkata, daripada jumlah itu sebanyak 920,217 talian telah ditamatkan perkhidmatannya dan 457,645 pula dikemas kini dengan maklumat yang sah.

Katanya, daripada aspek pengawalseliaan industri, Suruhanjaya Komunikasi dan Multimedia Malaysia (MCMC) menjalankan audit pengesahan data dengan Jabatan Pendaftaran Negara (JPN) untuk mengesahkan integriti pangkalan data pelanggan talian telefon prabayar bagi memastikan semua nombor yang aktif disahkan dengan sewajarnya.

“Ini bagi mengelakkan ia disalah guna oleh pihak yang tidak bertanggungjawab untuk tujuan penipuan dan seumpamanya,” katanya pada sesi soal jawab lisan di Dewan Rakyat semalam.

Beliau menjawab soalan Datuk Mohamad Alamin (BN-Kimanis) mengenai inisiatif kementerian dalam memastikan rakyat selamat daripada penipuan siber yang menggunakan aplikasi tidak sahih dan melalui panggilan telefon.

Saifuddin berkata, bagi perkara berkaitan siasatan, Jawatankuasa Jenayah Siber PDRM-MCMC sentiasa diperkasa bagi menerajui gerak kerja serta tindakan dalam membanteras jenayah siber termasuk berkaitan penipuan atau scam.

“Kerjasama antara kedua-dua pihak khususnya dalam perkongsian maklumat dan kepakaran adalah bertepatan bagi melancarkan aktiviti penguatkuasaan supaya dapat menangani isu penyalahgunaan media sosial dengan lebih efektif,” katanya.

Dalam pada itu beliau berkata, kementerian melalui Jabatan Penerangan (JaPen) melaksanakan strategi komunikasi terancang melalui platform media sosial rasmi JaPen bagi memastikan rakyat mendapat maklumat tepat dan sahih berkenaan penipuan siber.

“Antara inisiatif kementerian untuk menyampaikan kesedaran kepada rakyat adalah juga melalui rancangan bual bicara, laporan berita, Pesanan Khidmat Masyarakat (PSA), infografik media sosial dan media dalam talian serta hebahan program-program radio/TV dan sebagainya,” katanya.

Beliau berkata, CyberSecurity Malaysia juga membantu rakyat menangani penipuan siber melalui program kesedaran keselamatan siber, selain menyalurkan kepakaran teknikal keselamatan siber melalui kerjasama erat dengan agensi penguat kuasa seperti Polis Diraja Malaysia dan Kementerian Perdagangan Dalam Negeri dan Hal Ehwal Pengguna.

Menjawab soalan tambahan Mohamad berhubung tindakan kementerian bagi menangani jenayah Macau Scam, Saifuddin berkata kerajaan telah melancarkan Strategi Keselamatan Siber Malaysia 2020-2024 dengan peruntukan RM1.8 bilion bagi meningkatkan kesiapsiagaan keselamatan siber negara. – Bernama

See author's posts


Gempa bumi kuat landa Selatan Sumatera

KUALA LUMPUR: Satu gempa bumi kuat berukuran 7.0 pada skala Richter melanda Selatan Sumatera, Indonesia pada 4.00 pagi tadi.

Menurut Jabatan Meteorologi Malaysia (MetMalaysia) gempa berlaku pada kedudukan 85 kilometer (km)  Barat Laut dari Siberut, Indonesia dengan kedalaman 48 km.

“Gegaran dirasai di bahagian Pantai Barat Semenanjung Malaysia,” menurut kenyataan MetMalaysia menerusi laman Facebook.

Bagaimanapun, gempa tersebut tidak mencetuskan ancaman tsunami kepada Malaysia.

Pihak MetMalaysia meminta orang ramai yang merasai gegaran akibat gempa bumi itu supaya mengisi borang soal selidik disediakan menerusi pautan https://forms.gle/ouB7tgmn26DjZ1qX9. – Bernama

See author's posts


Kenaikan kes jangkitan, kematian di Argentina

BUENOS AIRES: Argentina me- ngesahkan sebanyak 8,713 kes baharu koronavirus dan 381 ke- matian hanya dalam 24 jam.

Kementerian Kesihatan berkata, peningkatan kes ini berlaku di wilayah lain selepas Argentina me- laksanakan kuarantin di Buenos Aires dan di pinggir-pinggir bandarnya.

Dengan angka terbaharu ini, kes jangkitan koronavirus di Argentina melebihi 350,000, dengan 7,366 kematian setakat ini.

Pengumuman itu dibuat setelah beribu-ribu orang Argentina mengambil bahagian dalam perarakan yang mendesak agar sekatan itu ditarik balik dan aktiviti ekonomi yang terhenti dimulakan semula.

Argentina yang mengalami ke- melesetan ekonomi dalam tempoh dua tahun terakhir ini turut menyaksikan lonjakan pada kadar inflasi dan jumlah kemiskinan yang melambung.

Kementerian Kesihatan memaklumkan kadar penggunaan katil di unit rawatan rapi adalah 57.3 peratus di seluruh negara dan 64.5 peratus di Buenos Aires.

Meskipun begitu, jumlah kes dan kematian di Argentina jauh lebih rendah berbanding Brazil, Chile dan Peru. – AFP

See author's posts


76 bungkus bubur lambuk diagihkan

SEBUYAU: Sebanyak 76 bungkusan bubur lambuk dan buah kurma diagihkan kepada penduduk Kampung Segali pada Ahad.

Pengagihan tersebut telah disempurnakan oleh Saini Busamah mewakili Pusat Khidmat DUN N.27 Sebuyau dan yang juga mewakili Ahli Dewan Undangan Negeri (ADUN) Sebuyau, Datuk Julaihi Narawi.

Program tersebut diadakan secara bergotong-royong untuk memeriahkan lagi sambutan bulan Ramadan pada tahun ini.

Penduduk setempat juga merakamkan penghargaan kepada Datuk Julaihi kerana menyalurkan peruntukan untuk menjalankan program seumpamanya.

See author's posts


Dua sub-varian Omicron cetus lonjakan kes di RSA

FAIL… Seorang jururawat dari Hospital Lancet Nectare melakukan ujian calitan Covid-19 terhadap seorang lelaki di Richmond, Johannerburg di Afrika Selatan. • Foto AFP

GENEVA: Dua sub-varian Omicron baharu mendorong peningkatan kes Covid-19 yang dilaporkan di Afrika Selatan (RSA), kata Pertubuhan Kesihatan Sedunia (WHO) sambil menekankan kepentingan ujian untuk memantau mutasi dan penyebaran virus pada Rabu lalu.

Varian Omicron yang sangat bermutasi dan sangat mudah ditularkan bagi Covid-19, yang pertama kali dikesan di selatan Afrika pada November tahun lalu dan merebak dengan pantas ke seluruh dunia, kini merupakan varian dominan, merangkumi hampir semua kes baharu.

Terdahulu, Omicron telah lama diketahui mempunyai beberapa sub-varian dengan BA.2 yang paling dominan.

“Tetapi kini, saintis RSA yang mengenal pasti Omicron menunjuk kepada dua sub-varian Omicron lain, BA.4 dan BA.5, sebagai sebab peningkatan kes di negara itu,” kata Ketua WHO Tedros Adhanom Ghebreyesus.

Dalam laporan epidemiologi terbaharunya, agensi kesihatan Pertubuhan Bangsa-Bangsa Bersatu (PBB) berkata, sub-keturunan telah memperoleh beberapa mutasi tambahan yang mungkin memberi kesan kepada ciri-ciri mereka.

Tambah Tedros, terlalu awal untuk mengetahui sama ada subvarian baharu ini boleh menyebabkan penyakit yang lebih teruk daripada subvarian Omicron yang lain.

Bagaimanapun, beliau berkata, data awal mencadangkan vaksinasi tetap melindungi daripada penyakit yang teruk dan kematian.

Dengan jumlah kes yang disahkan oleh makmal hampir 3.8 juta dan lebih daripada 100,000 kematian, Covid-19 telah melanda RSA lebih teruk berbanding negara lain di benua itu.

RSA yang mana kurang daripada 45 peratus individu dewasa menerima dua suntikan vaksin Covid-19 menyaksikan penurunan mendadak dalam virus itu, membolehkannya pada Mac lalu berlangsung dua hari penuh tanpa melaporkan sebarang kematian Covid-19 sekali gus buat kali pertama dalam hampir dua tahun.

Pada awal April lalu, RSA menarik balik semua sekatan Covid-19, tetapi sejak itu, kes meningkat semula, melonjak hampir 50 peratus pada minggu lalu, menurut data WHO.

“Cara terbaik untuk melindungi orang adalah vaksinasi, di samping langkah kesihatan awam dan sosial yang telah diuji dan diuji,” tegas Tedros.

WHO secara rasmi merekodkan lebih 6.2 juta kematian Covid-19 di seluruh dunia sejak permulaan wabak itu, tetapi jumlah sebenar dipercayai jauh lebih tinggi.

Bilangan kes dan kematian yang baharu dilaporkan kini menurun secara global dan kini telah menurun ke tahap terendah sejak Mac 2020.

Tetapi, Tedros memberi amaran bahawa trend ini, walaupun dialu-alukan, tidak menceritakan kisah penuh menunjukkan bahawa kes yang dilaporkan meningkat di Amerika dan Afrika didorong oleh sub-varian Omicron.

WHO juga telah memberi amaran bahawa jumlah global yang semakin berkurangan mungkin disebabkan oleh pengurangan ketara dalam ujian untuk virus itu.

Tedros menegaskan bahawa penemuan RSA menunjukkan bahawa ujian dan penjujukan kekal sangat kritikal.

“Sub-varian BA.4 dan BA.5 dikenal pasti kerana RSA masih melakukan penjujukan genetik penting yang dihentikan oleh kebanyakan negara lain.

“Di kebanyakan negara, kita pada dasarnya buta tentang bagaimana virus itu bermutasi. Kami tidak tahu apa yang akan berlaku seterusnya, tegasnya sambil memberi amaran. -AFP

See author's posts


Tapak baharu MPP di Batu 12 Jalan Kuching-Serian

KUCHING: Tapak seluas 20 ekar di Semenggok, Batu 12 Jalan Kuching-Serian telah dikenal pasti bagi pembinaan ibu pejabat baharu Majlis Perbandaran Padawan (MPP).

Pengerusi MPP, Tan Kai memberitahu fasa pembinaan bagi ibu pejabat MPP yang baharu tersebut berkemungkinan akan bermula dalam tempoh dua atau tiga tahun akan datang.

Menurutnya, ibu pejabat baharu MPP tersebut kini masih dalam peringkat reka bentuk.

“Meskipun Kerajaan telah meluluskan dana sebanyak RM60 juta bagi pelaksanaan projektersebut namun, ia akan emngambil sedikit masa untuk memulakan kerja-kerja pembinaan,” katanya.

Beliau berkata demikian semasa sidang media selepas mempengerusikan mesyuarat penuh MPP, di sini, hari ini.

Difahamkan, kompleks pejabat baharu itu juga bakal memenuhi keperluan sektor pelancongan ekoran lokasinya yang strategik serta berdekatan dengan Pusat Hidupan Liar Semenggoh, Borneo Highlands, Taman Rafflesia, Taman Biodiversiti dan Rumah Panjang Anah Rais.

“Selain itu, ibu pejabat MPP yang baharu ini akan dilengkapi dengan pelbagai kemudahan seperti perpustakaan, auditorium dan fasiliti sukan,” tambahnya.

Sementara itu, Tan Kai memberitahu MPP memperkenal Sistem Kaunselor Penduduk (RCS) sebagai usaha untuk memudahkan penugasan ahli majlis mengikut zon masing-masing.

Sehubungan itu, sepanjang dua penggal ini, MPP dibahagikan kepada 10 zon di mana terdapat setiap ahli yang akan bertanggungjawab terhadap sebarang isu yang dibangkitkan penduduk dalm zon masing-masing.

“Saya dan timbalan saya (Abang Ismawi Abang Ali) akan menjaga semua zon. Saya mahu mereka (ahli majlis) dikenali penduduk di kawasan di bawah bidang kuasa MPP.

“Kami berharap ahli majlis akan mendapatkan maklumat dan kekal dimaklumkan mengenai isu dalam kawasan zon masing-masing,” ujarnya yang turut menegaskan ahli majlis yang dilantik Kerajaan Sarawak perlu menjadi responden pertama kepada masalah yang dihadapi oleh penduduk di zon yang ditugaskan.

Dalam perkembangan lain, MPP akan mengadakan rumah terbuka sempena Hari Raya Aidilfitri pada 7 Mei ini di Dewan Komuniti Haji Baki, di sini.

Menurut Tan Kai, majlis tersebut akan bermula dari 10.00 pagi hingga 1.00 petang dan akan dihadiri oleh Timbalan Premier Dato Sri Dr Sim Kui Hian.

Oleh RYNNA SHA’ERRA

See author's posts


Jualan kenderaan Perodua meningkat

KUALA LUMPUR: Jualan kenderaan Perodua meningkat sebanyak 9.2 peratus kepada 23,203 unit pada Julai 2020 daripada angka yang dicatatkan pada Jun.

Prestasi itu sekali gus menjadikan Julai sebagai jualan bulanan terbaik setakat ini bagi 2020 dan melonjakkan jumlah jualan setakat ini bagi tahun ini kepada 97,373 unit.

Pengeluar kereta itu menjangkakan bahagian pasaran Julai dan setakat ini masing-masing sebanyak 40 peratus dan 42 peratus, disokong oleh Myvi, Axia dan Bezza yang tersenarai sebagai tiga kenderaan paling laris di Malaysia setakat ini, dengan jualan masing-masing berjumlah 29,313 unit, 28,107 unit dan 25,416 unit.

“Sejak operasi kami dimulakan semula selepas ditutup dua bulan susulan Perintah Kawalan Pergerakan, jumlah jualan kami meningkat semula dengan pantas, disokong oleh pengecualian cukai oleh kerajaan yang akan dilaksanakan sehingga akhir tahun ini.

“Sekiranya trend yang menggalakkan ini berterusan, jumlah yang memberangsangkan ini akan membolehkan kami meningkatkan ekosistem pembekal dan peniaga dalam keadaan yang memerlukan ini,” kata Presiden dan Ketua Pegawai Eksekutif Perodua, Datuk Zainal Abidin Ahmad dalam satu kenyataan.

Menurut Institut Automotif, Robotik dan IoT Malaysia (MARii), dianggarkan sekurang-kurangnya 500,000 unit jumlah jualan keseluruhan industri (TIV) diperlukan bagi memastikan industri automotif terus bertahan.

“Ketika krisis Covid-19 ini, kami sedar kami perlu menjalankan tugas pada kapasiti sepenuhnya untuk menyokong ekonomi Malaysia dan memastikan pekerjaan dilindungi.

“Sebagai peneraju pasaran, keutamaan Perodua ialah menyediakan produk dan perkhidmatan terbaik untuk memastikan kepuasan pelanggan yang maksimum. Kami komited untuk terus menawarkan saranan nilai kepada rakyat Malaysia dari segi kemampuan, kualiti, teknologi dan ciri-ciri terkini,” katanya.

Semua model semasa Perodua mempunyai kandungan tempatan melebihi 90 peratus. – Bernama

See author's posts


Ops Aidilfitri Serian: JPJ keluarkan 45 notis saman pelbagai kesalahan

SERIAN: Unit Operasi Jabatan Pengangkutan Jalan (JPJ) Sarawak bersama Unit Operasi Stesen Penguatkuasa JPJ Serian mengeluarkan 45 notis saman atas pelbagai kesalahan jalan raya dalam Ops Aidilfitri di sini, awal pagi semalam.

Tidak memakai tali pinggang keledar merupakan antara kesalahan paling banyak dikesan dalam tempoh tiga jam Ops Aidilfitri yang diadakan diadakan di sini, awal pagi semalam selain memandu kenderaan tanpa lesen dan cukai jalan kereta tamat tempoh.

Tindakan sita turut dikenakan terhadap dua pemandu lori yang dikesan gagal mematuhi arahan Larangan Pemanduan Kenderaan Barangan yang dilaksanakan dua hari sebelum dan dua hari selepas perayaan bermula semalam (20 April) dan hari ini (21 April) dan 24  hingga 25 April ini.

Turut disita sebuah motosikal yang melanggar peraturan dan undang-undang sedia ada.

Tangkapan membabitkan 10 warga asing turut dilakukan oleh Jabatan Imigresen.

Pada masa sama, sebanyak 10 notis ketidak akuran telah dikeluarkan oleh Jabatan Alam Sekitar terhadap kenderaan perdagangan yang melangar peraturan sedia ada.

Selain itu, seorang lelaki turut ditahan didapati positif methaphetamine hasil saringan air kencing daripada AADK.

Operasi melibatkan Jabatan Imigresen,Suruhanjaya Pencegahan Rasuah Malaysia (SPRM), Agensi Antidadah Kebangsaan (AADK) dan Jabatan Alam Sekitar (JAS).

Turut menyertai Ops, Timbalan Pengarah JPJ Sarawak Noraini Mohd Nawi, Ketua Bahagian Pelesenan Kenderaan Sapiah Putit, Ketua Bahagian Penguatkuasa Maya Morsidi dan Ketua Seksyen Operasi Tuan Saifullah Ali.

Pihak JPJ mengingatkan pengguna jalan raya supaya patuh kepada peraturan dan undang-undang sedia ada.

Untuk sebarang aduan trafik bolehlah disalurkan terus melalui aplikasi e-Aduan @jpj atau http://jpj.spab.gov.my beserta butiran pengadu dan butiran aduan.

See author's posts


NOVEL TERUTU JEMU AMBUN LEMAI

Tusun Ke-30

BERITA ARI PALA MENUA

DIAU di rumah panjai di Nanga Tekalung ngulai ini enggau aki iya enggau orang serumah dia asai ti diambi mimpi sepi Nadia. Nyau kepuas iya ke berunding, iya ngasaika diri tau ngaga siti karang pandak dalam Bahasa Malaysia ti ngena topik Khabar dari Pedalaman tauka dalam jaku Iban Berita Ari Pala Menua.

“Kumbai aku mati enda betemu enggau nuan agi aku uchu. Nasit umur panjai. Sepuluh taun tu udah aku nganti nuan enggau Inah, indai nuan datai. Sepuluh taun tu aku udah nganti Ijah,” ku orang tuai nya.

Nadia merekuh aki iya, meda orang tuai nya ke bejaku enggau sabak-sabak. Nadia ngingatka aki iya ke suba, lain ari iya ke dipeda iya diatu. Jauh bebida. Menya ukai anchi pemangah orang tuai nya. Diatu iya orang ke lembut enggau penyinu.

“Aku idup merinsa belala. Nadai agi menua. Nadai agi reta tengkira. Maya kami dua ini nuan nupi Ijah enggau Inah lebuh seduai iya agi mit suba nadai pemerinsa-rinsa. Ikan seada-ada. Jelu peneka ngulih. Ngasu beburu nyamai. Paku tubu alah enda ngiga. Bumai selalu bulih padi. Pengidup bepanggai ba tanah buah, temuda rimba diri empu,” ku aki Nadia.

Aki Nadia ngetu lalu merening ke luar. Tampai perening iya jauh. Jauh ke luar. Entah. Tentu iya mulaika pengingat iya pasal menua lama suba.

“Pendiau belabuh berubah udah Ijah mati,” ku aki Nadia.

Aki Nadia ngetu baru. Iya nyintak seput dalam. Udah nya iya ngesuhka nya baru. Pedis amat pendiau iya. Kening iya bekeredut.

“Pengidup berubah udah menua dirampas perintah alai ngaga dro,” ku orang tuai nya merening Nadia ke ngayanka mua ke ngundan mayuh tanda tanya.

INDAI BIAK IJAH

“Sapa Ijah nya aki?” ku Nadia ke keterubah iya enda ati nanya aki iya enggaika pengingat orang tuai nya bebalut lalu limpang tang enda ulih nyeliah laban iya deka nemu sapa orang ke penama nya.

“Kati indai nuan nadai madah?” ku aki nya merening tajam ngagai mua uchu iya.

“Bisi iya madah kini tang aku ke enda ingat,” ku Nadia enggaika orang tuai nya nganu indai iya.

“Ijah nya sapit indai nuan. Ada besapak enggau indai nuan. Ijah sebaka sekali-kali enggau gamal Inah. Keba orang selalu saruka seduai iya. Seduai iya mansang besai besapit-sapit. Semua pengawa enggau peneka sama. Gari seduai enggai enda sebaka. Mindah kini-kini, seduai enggai enda begulai. Seduai iya ngangkatka diri dara gerai nyamai. Ati kami dua ini nuan lantang. Amat duit nadai tang pemakai enggau lauk kami menyanak nadai kala suntuk,” kun orang tuai nua nusi jerita.

“Nama pemati indai biak Ijah dih aki?” ku Nadia.

“Nya mih uchu. Pemati iya nyelai ari enggi orang bukai. Iya ukai mati ninggalka dunya. Iya mati adat. Mati pengidup. Mati jaku. Mati bansa. Mati nama,” ku aki iya.

Aki Nadia ngenung lalu merening ke luar baru. Lama. Merening puang ngagai langit ke chelum ngeretum baka ke ba lubang tibang. Nadia merening mua aki enggau mayuh tanda tanya. Inah nensam. Iya irauka pisa lama tau mechah baru. Irauka aki iya nyerungkai cherita lama. Irauka penyakit orang tuai nya pulai baru.

“Nyerumba perintah ke merambu deka ngaga dro di menua kitai, orang perintah mayuh datai ngagai menua ulu. Mansik nya. Mansik tu. Sida mayuh utai deka ditemu. Orang ke datai nya enda sama. Sekali lain. Datai sekali, lain. Menua ulu nadai agi jenuh baka ke dulu. Orang datai nadai temu maya. Orang mayuh nepatka Tuai Rumah. Ini nuan, bini tuai rumah, enda tekabir mela orang ke datai, kesuah agi nepatka rumah panjai. Ari nya Ijah seduai Inah selalu dipinta Tuai Rumah nulung bini iya berapi tauka nyendiaka utai diirup.

“Nyau kelama-lama, siku ari orang ke datai bisi ditemu orang nundi-nundi tauka berandau enggau Ijah seduai Inah. Ketegal nya, aku lalu nanya sapa orang nya.

“Orang madahka lelaki nya Tuan Kunsil. Ninga rita nya, aku lemai siti lalu ngusulka nya enggau Ijah seduai Inah. Aku enggaika seduai iya dikeduan orang. Enggaika orang semina deka nundi. Inah madahka Ijah ke di petatika Tuan Kunsil nya,” ku aki Nadai nampung jerita iya.

“Enda iya beduan, apai,” ku Ijah.

“Kati nuan nemu iya nadai bini?” ku aki Nadai nanya Ijah.

“Iya bekelala enggau aki Tuai Rumah. Iya gawa di Opis di ili din,” ku Ijah.

“Kati nuan berani nampil orang nya? Agama, pendiau enggau adat iya enda sama. Iya orang bepelajar. Nuan indu rumah panjai. Anang-anang iya deka ngambi ulih ba nuan. Anang-anang nuan ila dilekaka iya baka ke ngelengkaka perinsai gari raga, dibuai sebarang alai dilekaka sengapa dia,” ku orang tuai nya.

“Nya, nuan anang irau, apai. Enda iya beduan. Iya keran laban iya endang nemu jaku enggau adat kitai,” ku Ijah.

“Eh, enda aku ngasuh. Enda aku ngemendarka nuan belakika iya. Badu! Badu!

“Maya nya Ijah lalu nyabak sesikuk sereta ngentak-ngentakka diri. Taja pia aku terit enggau runding aku enda ngasuh. Aku nagang Ijah mindah ari bilik kitai. Meda baka nya, Ijah lalu merap sereta minta kasih ngagai aku,” ku orang tuai nya.

IJAH RARI ARI  RUMAH

“Apai, aku enda ulih tagang kita apai. Enti kita nagang bulungka aku nitih.  Kempang  aku munuh diri,” ku Ijah.

“Ninga Ijah munyi nya, aku temati kutu. Enda nemu utai dikereja. Bediri terantuk pala, duduk diachuk tuga.

“Pagi hari siti, aku nemu Ijah nadai di bilik kitai. Aku beguai-guai nanya ngagai ini nuan enggau orang ke setak ke setak. Orang madahka diri nadai nemu. Nyau kelama baru ini nuan madahka Ijah bisi nelai iya madahka diri rari.

“Aku lalu bekemas. Japai aku ilang, bantai aku injin sepit lalu nyau aku nitih ke ili. Runding aku nadai ngira utai bukai. Aku deka ngambi Ijah pulai. Datai aku di Lubok Antu aku lalu niki ke Opis lalu betemu enggau tuan D.O,” ku orang  tuai nya.

“Nama pejalai nuan tuai, tak gesah-gesah?” ku tuan D.O.

“Aku ngiga Tuan Kunsil. Iya udah nabanka anak dara aku. Dini alai iya?” ku aki Nadia.

“Nuan duduk ditu dulu. Lagi aku madahka iya. Lagi kitai betemu di bilik aku,” ku Tuan D.O.

“Aku nganti. Nyauka sejam aku dedugau di bilik kubu nya. Ati aku pedis. Udah nya, aku dikangauka tuan D.O ngagai bilik iya. Peda aku dia siku orang lelaki biak enggau dua iku orang polis bepekayan. Tentu Tuan Kunsil nya udah ngadang utai bisi nyadi. Nya kebuah orang polis udah sedia.”

“Ni Tuan Kunsil?” seregah aku.

“Nya iya,” ku Tuan D.O.

Oleh JANTAN UMBAT

See author's posts


Eksport getah melonjak 150 peratus, cecah RM44.43 bilion

KUALA LUMPUR: Industri getah Malaysia terus mencatat prestasi cemerlang apabila eksportnya melonjak 150.0 peratus tahun ke tahun kepada RM44.43 bilion bagi separuh pertama 2021 berbanding RM17.77 bilion bagi tempoh sama tahun lepas.

Dalam kenyataan semalam, Majlis Getah Malaysia (MRC) menyatakan, eksport produk hiliran yang menyumbang 89.7 peratus daripada keseluruhan jumlah eksport industri itu telah meningkat 180.2 peratus tahun ke tahun dipacu oleh prestasi kukuh hasil lateks, terutama produk sarung tangan.

Malah, berikutan pandemik Covid-19, produk berasaskan lateks seperti sarung tangan getah, benang lateks dan kondom melonjak 200.1 peratus.

“Pada separuh pertama 2021, produk lateks merangkumi 93.9 peratus daripada eksport produk getah manakala baki 6.1 peratus disumbangkan oleh produk getah kering.

“Produk-produk sarung tangan terus kekal sebagai penyumbang pendapatan eksport terbesar bagi industri getah. Subsektor sarung tangan yang kebanyakannya meliputi sarung tangan perubatan, mencatat pertumbuhan melebihi tiga kali ganda atau 210.2 peratus kepada RM36.54 bilion pada separuh pertama 2021,” katanya.

Menurut MRC, berbanding tempoh sama pada 2020 yang merekodkan penguncupan akibat pandemik, sektor produk getah kering mencatat pemulihan ke dengan pertumbuhan sebanyak 38.2 peratus kepada RM2.41 bilion pada separuh pertama 2021 daripada RM1.75 bilion pada tahun lepas.

Antara produk tersebut adalah tayar, barangan getah industri, produk getah am serta kasut.

Tayar yang merupakan produk eksport terbesar dalam segmen barangan getah kering, menokok 43.2 peratus kepada RM840 juta pada separuh pertama 2021 daripada RM580 juta bagi tempoh sama tahun lepas.

Eksport barangan industri getah yang merangkumi produk bagi keperluan sektor automotif, perlombongan dan pembinaan telah meningkat sebanyak 44.2 peratus kepada RM610 juta pada separuh pertama 2021.

Dalam pada itu, MRC menjangkakan permintaan global bagi sarung tangan getah kekal mencatat pertumbuhan dua angka dalam lingkungan 12-15 peratus bagi tahun ini.

“Penggunaan sarung tangan getah per kapita global dijangka meningkat kepada 25 pasang pada tahun ini, dipacu oleh peningkatan penggunaan sarung tangan dalam pasaran eksport utama Malaysia seperti Amerika Syarikat dan Eropah serta pasaran baharu muncul yang besar, terutama di rantau Asia.

“Industri sarung tangan getah negara akan mengekalkan momentum positif dengan eksport diunjur mencecah paras tertinggi baharu bagi tahun penuh 2021,” katanya.

Sementara itu, Ketua Pegawai Eksekutif MRC, Nurul Islam Mohamed Yusoff berkata, majlis tersebut telah memulakan inisiatif Pameran Produk Getah Malaysia Secara Maya (MaRViS) untuk terus memudahkan libat urus perniagaan secara dalam talian membabitkan pembeli antarabangsa dan pengeluar produk-produk getah di negara ini.

Fasa pertama MaRViS dijangka dilaksanakan pada September 2021 manakala pelancaran platform dalam talian itu dijangka pada Januari 2022.

Selain itu, MRC berserta Majlis Minyak Sawit Malaysia (MPOC) dan Majlis Kayu Kayan Malaysia (MTC) telah memulakan persiapan bagi mewujudkan Pejabat Serantau Agrikomoditi Malaysia di Jeddah, Arab Saudi.

Menurut MRC, pembukaan pejabat tersebut akan membantu usaha melonjakkan nilai eksport industri getah serta membolehkan produk-produk berasaskannya menembusi pasaran baharu di Timur Tengah.- Bernama

See author's posts


Had mungkin lebih RM50 juta untuk projek dikendali Sarawak

KUCHING: Datuk Seri Anwar Ibrahim memberi bayangan kemungkinan untuk menaikkan had siling melebihi RM50 juta nilai projek persekutuan untuk diuruskan sendiri oleh Sarawak dan Sabah.

Perdana Menteri berkata ia bertujuan melancarkan pelaksanaan projek pembangunan di kedua-dua negeri ini.

“Baru-baru ini saya umumkan mana-mana projek persekutuan bernilai bawah RM50 juta akan dilaksanakan sendiri oleh kerajaan negeri dan JKR (Jabatan Kerja Raya).

“Jika ini berjalan dengan baik, tiada masalah untuk meningkatkan had itu (melebihi RM50 juta),” katanya berucap pada Majlis Jamuan Negeri di Pusat Konvensyen Borneo Kuching (BCCK) di sini, malam ini.

Hadir sama Premier Sarawak, Datuk Patinggi Tan Sri Abang Johari Tun Openg, Timbalan Perdana Menteri, Dato Sri Fadillah Yusof, Menteri Kabinet Negeri dan Persekutuan.

Projek yang berada dalam lingkungan kos bawah RM50 juta merangkumi sekolah, klinik, balai bomba dan projek luar bandar lain. Ini bermakna, lebih kurang 70 peratus projek persekutuan kini boleh dikendalikan oleh kerajaan Sarawak sendiri tanpa merujuk kepada Kerajaan Persekutuan.

Anwar yang tiba di sini petang tadi dan dalam rangka lawatan dua hari berkata beliau akan mengumumkan butiran lanjut yang dipersetujui dalam Perjanjian Malaysia 1963 (MA63) hari ini.

Beliau dijangka mempengerusikan mesyuarat Tindakan Pelaksanaan MA63 di Dewan Undangan Negeri (DUN) sebelum menunaikan Solat Jumaat di Masjid Jamek, esok.

Bagaimanapun, Anwar berkata, janji yang termaktub dalam MA63 yang ditandatangani pada 1963 itu mesti dipenuhi.

“Inilah pendirian Kerajaan Persekutuan iaitu perjanjian harus ditepati dan mesti ditunaikan,” katanya yang menerima tepukan gemuruh hadirin.

Beliau memuji kerajaan Sarawak yang begitu tabah dalam memperjuangkan MA63.

Katanya, beliau sedar ada kawasan di Sarawak dan Sabah yang begitu ketinggalan dengan arus pemodenan.

“Hadirnya saya di sini sebagai Perdana Menteri adalah untuk ‘merawat, membelai’ dan menyampaikan hak Sarawak dan Sabah yang terhakis,” katanya.

Dalam pada itu, beliau memberi jaminan kepada Abang Johari untuk bersama menyelesaikan masalah MA63.

“Ada satu dua hal yang kita runding dan selesaikan sedikit lagi,” katanya.

See author's posts


12,000 kotak Sumbangsih Raya diagihkan kepada  agensi penguatkuasaan

KUCHING: Sebanyak 12,000 kotak Sumbangsih Raya 2023 diagihkan kepada 11 agensi penguatkuasaan sebagai tanda penghargaan kepada pegawai yang bertugas khususnya pada musim perayaan.

Antara agensi yang terlibat adalah  Angkatan Tentera Malaysia (ATM), Polis Diraja Malaysia (PDRM), Agensi Penguatkuasaan Maritim Malaysia (APMM), Jabatan Bomba dan Penyelamat Negeri (Bomba), Jabatan Penjara Malaysia (JPM) dan banyak lagi.

Premier Sarawak Datuk Patinggi Tan Sri Abang Johari Tun Openg berkata, negeri ini mengakui peranan petugas barisan hadapan dalam memastikan keselamatan dan keselamatan rakyat dan negeri.

“Oleh itu, kita berharap pemberian ini dapat memberikan keceriaan kepada anggota yang bertugas demi masyarakat,” katanya pada majlis penyerahan Sumbangsih Raya 2023 (SR23) di Wisma Bapa Malaysia di sini, hari ini.

Pada majlis sama, Menteri Pembangunan Wanita, Kanak-Kanak dan Kesejahteraan Komuniti  Dato Sri Fatimah Abdullah berkata, program Sumbangsih Raya yang dimulakan sejak 1990, 33 tahun lalu,  berjaya dilaksanakan sehingga ke hari ini.

“Dari hanya 5,000 kotak sumbangan diberikan pada awalnya, kini meningkat kepada 12,000 kotak dan dijangka meningkat lagi pada tahun akan datang.

“Dalam kotak tersebut mengandungi tiga jenis makanan iaitu serunding daging, kek buah dan kacang botak.

” Program Sumbangsih Raya yang diadakan setiap tahun ini merupakan tanda keprihatinan dan pengiktirafan kerajaan negeri dalam menghargai jasa serta pengorbanan anggota keselamatan yang bertugas pada hari lebaran.

“Kita yakin dan percaya sumbangan ini dapat menceriakan sambutan raya anggota penguat kuasa walaupun tidak dapat bersama-sama keluarga kerana perlu menjalankan tugas,” katanya.

Turut kelihatan isteri kepada Premier Sarawak Puan Sri Datuk Amar Juma’ani Tun Tuanku Bujang, Timbalan Premier Sarawak Dato Sri Dr. Sim Kui Hian dan Pengarah serta Timbalan Pengarah agensi-agensi penguatkuasaan di Sarawak.

Oleh SHAHRUL QAIZAT

See author's posts


British dalam memperkasakan isu beras cukup

ZAMAN pendudukan Jepun memaparkan keadaan serius dalam bekalan makanan di Sarawak kerana berdepan era peperangan. Oleh itu, usaha memulihkan kecukupan bekalan makanan terutama beras diteruskan oleh kerajaan tentera Australia.  Usaha ini juga menjadi dasar utama pentadbiran selanjutnya iaitu British bagi menjadikan Sarawak mampu sara diri dalam pengeluaran beras tempatan.

Pada awal pentadbiran British, Sarawak masih lagi bergantung kepada import beras dari luar bagi menampung keperluan tempatan untuk makanan itu. Mengikut statistik perdagangan 1946, menyaksikan bahawa pengimportan beras di tangga kelima daripada jumlah nilai import ke Sarawak. Sebanyak 78,561 pikul beras diimport dengan nilai sebanyak $1,430,510.

Namun demikian jumlah import pada 1946 untuk beras ini menunjukkan penurunan import berbanding pada 1940. Pada masa sama juga berlaku eksport beras ke luar Sarawak dengan jumlah agak kecil.

Keadaan tanaman padi

Pada awal pentadbiran British, aktiviti penanaman padi di Sarawak di peringkat sederhana. Ini kerana pengeluaran beras di Sarawak dapat menampung separuh keperluan tempatan. Hal ini menunjukkan import beras masih diperlukan dan terdapat pengurangan dari segi jumlah import beras pada 1946.

Keluasan kawasan penanaman padi di Sarawak juga jarang terdapat kawasan tanaman padi yang mempunyai saiz luas. Kebanyakan penanam padi mengusahakan tanaman ini dalam saiz petak yang kecil sama ada padi sawah mahupun bukit.

Dinyatakan juga bahawa keluasan penanaman padi di Sarawak pada ketika itu hanyalah sekitar 250,000 ekar sahaja iaitu separuh padi sawah dan separuh lagi padi bukit, manakala keluaran bagi kedua-dua jenis padi ini adalah rendah. Bagi padi sawah adalah sekitar 150 satu gantang untuk satu ekar, dan padi bukit pula pengeluarannya sekitar 100 gantang untuk satu ekar.

Antara masalah utama penanam padi di Sarawak adalah serangan seranga perosak yang terdiri daripada empangau (Leptocorisa acuta), kutu beruang (Scotinopliora coarctata), ulat batang (stem borer) dan buntak (sejenis belalang perosak). Sesetengah kawasan penanaman padi di Bahagian Kedua mengalami kerosakan akibat serangan serangga perosak ini. Selain serangga perosak, beberapa jenis haiwan hutan juga mengancam penanaman padi ini seperti tikus, babi hutan dan rusa.

Tambahan daripada masalah ini, pada 1946 hingga 1947, cabaran besar penanam padi di Sarawak ini ialah cuaca kering pada tempoh itu. Keadaan ini banyak menganggu pengeluaran padi bukit. Setelah mengambil kira keadaan penanaman padi Sarawak yang agak sederhana ini, maka pihak kerajaan British menjalankan dasar untuk meningkatkan penanaman padi di Sarawak. Dasar ini dibuat untuk memenuhi keperluan bekalan beras tempatan, dan juga bagi jaminan makanan untuk keadaan kecemasan.

Langkah meningkatkan tanaman padi

Antara usaha untuk meningkatkan penanaman padi di Sarawak ini adalah dengan memperkenalkan skim di beberapa kawasan penanaman padi seperti di Tarat dan Paya Megok di Bahagian Pertama, Bijat dan Engkilili di Bahagian Kedua, Bunut, Kanowit dan Sungai Tapang di Bahagian Ketiga dan Pujut-Lupeng di Bahagian Keempat. Bagi Bahagian Kelima pula skim ini dibuat di Bangkita.

Skim-skim ini diwujudkan bagi memberi tunjuk ajar kepada petani teknik penanaman. Tumpuan skim ini juga pada penanaman padi sawah di kawasan yang mempunyai saiz keluasan besar. Usaha juga dibuat untuk mewujudkan plot-plot penanaman padi sawah ini di kawasan pedalaman bagi menarik minat penanaman padi bukit untuk menanam padi sawah di kawasan mereka.

Bagi serangga perosak dan haiwan hutan mengganggu tanaman padi pula, beberapa usaha dilakukan untuk mengatasi masalah ini. Pihak British berharap penanaman padi dalam satu kawasan tanaman yang bersaiz besar membolehkan usaha mengurang kerosakan oleh serangga perosak ini. Bagi tikus pula usaha dilakukan dengan memberi racun tikus kepada petani untuk membunuh haiwan perosak ini.  Senjata dan peluru juga dibekalkan kepada petani ini untuk menghalang pencerobohan babi hutan dan rusa ke atas kawasan penanaman padi ini.

Salah satu lagi usaha pihak kerajaan British untuk meningkatkan pengeluaran beras Sarawak ialah memperkenalkan skim pembelian padi pada penghujung 1946.  Dalam hal ini pihak kerajaan akan membeli harga tetap untuk sekilogram padi pada harga $1.72, manakala bagi beras bersih akan dibeli pada $4.06 sekilogram. Usaha pihak kerajaan British ini adalah untuk mengelak Sarawak bergantung kepada beras import.

Hal ini pernah dinyatakan oleh J. B. Archer, Pegawai Pentadbir Kerajaan (Officer Administrating the Government – OAG) bahawa satu hari nanti dan akan terjadi dimana beras tidak akan diimport lagi ke Sarawak. Harapan tinggi kerajaan British ini bukan sahaja mendapat cabaran daripada masalah penanaman padi ini tetapi juga daripada persaingan harga tanaman kontan.

Tanaman kontan

Bagi petani-petani ini, mereka tidak teruja dengan dasar penetapan harga padi dan beras oleh pihak kerajaan British.  Ini kerana mereka masih lagi terpengaruh dengan kenaikan harga tanaman kontan. Malah mereka merasakan bahawa keupayaan untuk mengimport beras boleh menampung kekurangan dalam bekalan beras Sarawak. Dalam hal ini pihak kerajaan British berusaha melipatgandakan usaha penanaman padi di Sarawak.

Jabatan Bendahari kerajaan British meluluskan bantuan CD & F untuk skim di Paya Megok dan Paya Chupak yang berjumlah $586,071. Menerusi bantuan CD & W juga telah diperuntukkan sebanyak $270,000 bagi mengesan kawasan yang sesuai untuk penanaman padi sawah bersaiz besar tetapi pihak yang meninjau pada 1955 dan 1956 gagal menemui kawasan yang berpotensi.

Pada 1957 Jabatan Petanian mendapati kekurangan antara pengeluaran tempatan dan pemintaan padi tidaklah sesuatu yang serius kerana mendapati tanaman berkanji lain mampu menampung kekurangan ini seperti sagu, ubi kayu dan kentang manis yang boleh dikeluarkan secara secukupnya pada masa kecemasan.

Salah satu lagi usaha dilakukan oleh pihak kerajaan British ialah Skim Penanam Padi. Skim ini melibatkan rancangan teknikal, khidmat nasihat dan isu tentang peralatan bagi penanam padi sawah. Usaha ini juga menampakkan kesan yang tidak ketara kerana dengan pengeluaran secara purata rendah dan masih lagi menggunakan kaedah penanaman secara tradisi. Import beras ke Sarawak masih menjadi keutamanan di Sarawak bagi menampung kekurangan bekalan beras tersebut. Pada 1946 misalnya jumlah import beras adalah pada 4,450 tan. Jumlah ini meningkat kepada tahap maksimum pada 1962 kepada 60,241 tan.

Masalah penanaman padi di Sarawak ini berterusan sejak zaman Brooke sehingga diambil alih oleh pihak British. Ini kerana keupayaan mengimport dan usaha yang tidak bersungguh-sungguh membawa masalah ini berulang.

See author's posts


Ikan pan nemu reti begempung

ENDANG sigi diajar orang tuai maya kitai agi mit enda ngasuh tauka nagang ngereja pengawa ti jai, ti bechiping.

Sida keran ngajar kitai awakka semampai negika pengelurus,anang nipu tauka mudi orang.

Kitai diajar awakka lurus ati dalam semua pengawa enggau ulah.

Kebuah pia, awakka kitai ulih ngelipak diri ari ulah jai ti ulih ditipak enggau utai jai tang ulah ti manah deka ditipak enggau pemanah.

Nya alai mayuh ensera ti ditusi sereta lalu digaga nyadi bup ngundan ensera ti pulai nyadi pelajar kitai mensia.

Ambika banding tuju kuing ensera pasal jelu nubai enggau pedua ke balat bechiping, iya nya pedua Badak dikumbai mit kelikit besai kelikai Nya endang nitihka banding semua pengawa kitai mensia ti diau begulai enggau pangan diri ba sebarang alai endur.

AJAR NYADI LALAU

Ajar tu tau bendar pulai nyadi lalau nembiak sekula ti benung belajar, awakka pulai ngagai pemanah ati, pengelurus runding, pemanah pengawa dalam sekula, lalu ngasika ajar pengajar enggau semua orang ke besai tuai sereta bebasaka diri sama bela.

Nya endang amat. Ambika banding, dalam ensera jelu nubai ba seiti sungai ti ditampung ari seiti peturun ngagai peturun entudi nya, berupai bendarbala jelu nya amu magang, lalu mina berundingka diri empu aja.

Sida nadai mantah jaku Badak ke madah pedua nitih pemesai tubuh.

Mina tudah Pelanduk aja ke bejaku, tang lalu diperak Babi. Nya ngayanka sida nadai berundingka budi Pelanduk seduai Tekura ke udah ngibun salai sida lalu munuh Antu Raya.

Tang ba pengujung ensera nya, sida bukai rugi magang laban untung sida dibai Pelanduk seduai Tekura magang.

Sida alah laban pemintar jelu dua iku nya ke udah pedis ati ditipu sida.

Nya alai reti pusin ensera nya pengawa ti jai sigi bepengujung jai, pengawa ti manah endang bisi tipak ti manah kena malas pemanah nya.

BETAMPUNG BA LAMBAR 32

Oleh TELESA EMPERAN

See author's posts


Lima pemain hebat PC

PROGRAM Pembangunan Bola Sepak Pusat Cemerlang (PC) yang diilhamkan Ketua Pegawai Eksekutif (CEO) Perbadanan Sukan Sarawak (SSC), Dr. Ong Kong Swee dan Pengurus Bahagian Pembangunan Sukan SSC, Ahmad Rodzli Hashim berjaya memperlihatkan kejayaannya.

Ia berikutan peningkatan prestasi semasa pemain yang turut menjurus kemunculan ramai berbakat.

Menariknya, ada kelompok pemain dari pusat berkenaan yang dibawa masuk dalam skuad bola sepak Sukma Sarawak.

Tiga diantaranya iaitu Zharmien Asraf Ismail (tengah), Joehansen Ambas (pertahanan) dan Muhamad Yusry Haziq Idris (tengah).

Berbanding dua lagi pemain dari aliran sama iaitu Shafiq Aqiemie (pertahanan) dan Azzam Marzuki (sayap kiri) kini menyarung jersi skuad Piala Presiden Kuching FA.

“Satu hasil atau perkembangan positif yang dapat dilihat dari pelaksanaan program berkenaan dengan kemunculan ramai pemain berbakat.

“Lebih membanggakan, ada kalangan pemain terbabit yang diangkat kredibiliti mereka untuk beraksi di pentas lebih mencabar lagi,” tegas bekas Ketua Jurulatih Pusat Cemerlang, Ahmad Fairuz Mohd. Yunus ketika mengulas mengenai perkara itu.

Beliau yang kini diberi mandat mengemudi skuad untuk menghadapi temasya dwitahunan negara itu amat berharap kelompok pemain berkenaan dapat membentuk kombinasi hebat bersama rakan-rakan yang lain kelak.

Dengan erti kata lain jelas, kemunculan mereka diharap dapat menjadi tambahan tonik dalam pasukan mencakupi posisi berbeza kelak.

Oleh Faizal Bujang

See author's posts


Rumah dibakar ahli keluarga sendiri?

BINTANGOR: Tiga penghuni sebuah rumah hilang tempat berteduh apabila rumah yang mereka diami terbakar, dipercayai dibakar oleh ahli keluarga yang mengalami masalah mental di Rumah Kam Sungai Mador, di sini pagi tadi.

Ketua Balai Bomba Penyelamat (BBP) Bintangor, Nicholas Belulin berkata, pihaknya menerima maklumat kejadian itu pada pukul 1.21 pagi sebelum menghantar enam anggota dari BBP Bintangor ke lokasi.

Katanya, kebakaran melibatkan sebuah rumah jenis struktur kekal telah terbakar 100 peratus.

“Hasil maklumat awal diterima, ia perbuatan kurang siuman oleh ahli keluarga dan saudara terdekat berhampiran.

“Sebelum kejadian kebakaran, pemilik rumah berkelakuan agak aneh kerana sering kali membakar cebisan kertas,” katanya.

Nicholas berkata, api berjaya dipadamkan sepenuhnya pada jam 3.10 pagi.

Oleh Suriyani Molyadi

See author's posts


11 premis perniagaan di Sibu terima AKHP 2021

SIBU: Sebanyak 11 premis di Sibu menerima Anugerah Kedai Harga Patut (AKHP) 2021 daripada Kementerian Perdagangan Dalam Negeri dan Hal Ehwal Pengguna (KPDNHEP).

Ketua Cawangan KPDNHEP Sibu, Kelyn Bolhassan @ Haliward berkata, penganugerahan AKHP ini adalah bagi mengiktiraf premis perniagaan yang menjual barangan pada harga yang berpatutan dan berdaya saing serta setanding dengan kualiti barangan atau perkhidmatan yang ditawarkan.

Katanya, penganugerahan AKHP 2021 di Sarawak melibatkan 139 premis, terdiri daripada lapan kategori iaitu pasar raya besar, pasar raya, pasar mini, kedai runcit, kedai alat tulis atau buku, kedai pakaian, kedai makan dan gerai makan.

“Pemilihan pemenang dibuat berdasarkan beberapa kriteria seperti harga barangan yang berpatutan kepada pengguna, penyediaan perkhidmatan yang berkualiti, persekitaran premis yang kondusif dan peragaan produk yang menarik.

“Syabas dan tahniah kepada premis-premis yang terpilih bagi AKHP 2021, semoga terus menawarkan harga yang berpatutan serta memberi perkhidmatan terbaik kepada pengguna,” katanya menerusi satu kenyataan, semalam.

Antara premis perniagaan yang menerima AKHP 2021 di Sibu ialah Usu Imoi Selera Semenanjung (gerai makan), Ys Cafe (kedai makan), Azra Boutique (kedai pakaian) dan Daesco Sdn. Bhd. (pasar raya).

Dalam pada itu, Kelyn turut mengingatkan para peniaga supaya sentiasa mematuhi peruntukan undang-undang dan mengamalkan sikap beretika dalam menguruskan perniagaan.

Katanya, pengguna perlu mengetahui tanggungjawab dan menggunakan hak mereka dengan bijak.

“Jika didapati ada peniaga yang tidak mematuhi undang-undang yang dikuatkuasakan oleh kementerian ini, pengguna boleh menyalurkan aduan mereka.

“Aduan boleh dibuat melalui aplikasi telefon pintar Ez ADU, atau melalui e-aduan.kpdnhep.gov.my

“Orang ramai juga boleh hadir ke pejabat KPDNHEP Cawangan Sibu di Tingkat 1, Wisma Persekutuan Blok 3, atau hubungi nombor telefon pejabat KPNDHEP Cawangan Sibu : 084-335622 atau Whatsapp ke 019-279 4317,” jelasnya.

See author's posts


Bantu sediakan kediaman selesa

BINTULU: Projek baik-pulih rumah banyak memberi manfaat dalam usaha menyediakan kediaman yang selesa khususnya membabitkan rumah panjang dan kampung di kawasan Dewan Undangan Negeri (DUN) Samalaju.

Ahli Dewan Undangan Negeri (ADUN) Samalaju, Majang Renggi berkata, banyak rumah panjang dan kampung telah menerima bahan binaan dengan melaksanakan projek berkenaan secara gotong-royong.

“Menerusi projek baik-pulih rumah iaitu MRP-PPRMS oleh Kerajaan Sarawak banyak membantu menyediakan kediaman yang lebih selesa,” katanya.

Beliau berkata demikian ketika dihubungi berhubung lawatan ringkas beliau menyerahkan papan tanda projek MRP-PPRMS di Rh Jaraw Anak Sumok, Sg Plan Bintulu, semalam.

Sehubungan itu beliau turut menggesa penduduk di DUN Samalaju dan Bintulu untuk terus mengambil langkah berjaga-jaga memandangkan kes positif Covid-19 di Bintulu semakin membimbangkan.

“Langkah berjaga-jaga harus diambil oleh semua pihak dengan memperketat pematuhan Prosedur Operasi Standard (SOP) yang telah ditetapkan oleh pihak KKM dan Jawatankuasa Pengurusan Bencana Bahagian Bintulu,” katanya.

Sementara itu beliau turut mengingatkan supaya semua penduduk di sini juga perlu sentiasa mengamalkan kebersihan diri.

“Kerjasama semua pihak amat diperlukan sebagai usaha membendung penularan wabak Covid-19 ini dan bukannya menunding jari kepada mana-mana pihak,” ujarnya.

Dalam pada itu beliau amat menghargai pengorbanan pasukan barisan hadapan yang terpaksa menghadapi pelbagai rintangan untuk memastikan Bintulu bebas daripada wabak Covid-19.

Oleh ELLIE EDWARD

See author's posts


Saidah Saibi tekun pelajari seni sulaman keringkam

SIMUNJAN: Sememangnya tidak dinafikan bahawa keringkam atau selayah adalah merupakan pelengkap busana tradisional masyarakat Melayu dalam negeri ini yang disering digayakan ketika menghadiri majlis khas seperti perkahwinan atau perayaan besar.

Jahitan benang emas atau perak yang bermotifkan sulaman bunga seperti bunga tanjung, bunga ros dan pucuk rebung di atas kain jenis bawal atau kain kasa rubiah menjadikan selendang warisan ini hanya dipakai oleh golongan bangsawan pada zaman dahulu.

Pada zaman sekarang, keringkam kini boleh digayakan oleh sesiapa sahaja dengan selendang, tudung atau skaf warisan itu merupakan lambang kepada keindahan busana tradisional wanita Melayu Sarawak yang mempunyai nilai sentimental.

Meskipun nilainya dianggap sama seperti emas, namun seni tradisi menjahit sulaman keringkam berkenaan kini dilihat semakin pudar dan kurang diminati oleh golongan anak muda pada zaman sekarang.

Maka atas sebab itu, Sadiah Saibi, 69, dari Taman Hijrah di sini telah pun bertindak menyahut seruan untuk menyambung tradisi itu dengan menyertai kursus khas penghasilan keringkam anjuran Pusat Kecemerlangan Teknologi Sarawak (CENTEXS).

Beliau bersama empat lagi wanita dari Pekan Simunjan telah mengikuti kursus khas penghasilan keringkam anjuran CENTEXS itu bermula Januari lepas dan dijangka tamat pada Ogos atau September nanti.

Kursus khas berkenaan telah dibiaya dan dipantau oleh CENTEXS dengan Sadiah melahirkan rasa bangga kerana dapat menjadi salah seorang daripada lima penuntut di Pekan Simunjan yang sedang belajar menguasai kemahiran penghasilan kerimpak itu pada masa sekarang.

“Saya berasa amat bertuah kerana telah diberi peluang untuk menyambung seni sulaman warisan masyarakat Melayu Sarawak yang kita ketahui pada masa kini semakin kurang diminati oleh golongan muda.

“Kemahiran menghasilkan keringkam melalui kursus khas ini akan saya pertingkatkan dalam diri dan rakan-rakan lain agar seni sulaman warisan masyarakat Melayu Sarawak berkenaan tidak pupus ditelan zaman kelak,” katanya.

Selain itu, hasil kraf tangan keringkam ini nanti katanya akan dijual atau dijadikan sebagai kegunaan diri sebaik sahaja beliau bersama empat rakan ditauliahkan sijil kemahiran seni tradisi itu selepas tamat kursus.

Malah, Sadiah yakin sulaman keringkam akan terus mendapat tempat dalam kalangan pencinta busana tradisional masyarakat Melayu selagi hasil seni sulaman itu terus digayakan oleh individu melalui media sosial atau pada majlis rasmi.

“Cita-cita saya ialah mahu menjadi pembekal sulaman keringkam di Simunjan. Justeru terima kasih kepada CENTEXS kerana menganjur kursus khas seperti ini dan diharap agar ia dapat menarik minat anak muda untuk menguasai seni tradisi itu di masa akan datang,” katanya.

Oleh VALENTINE NGUMBANG

See author's posts


Petronas Carigali capai keputusan pelaburan akhir bagi projek di luar pantai Sarawak

KUALA LUMPUR: Anak syarikat Petroliam Nasional Bhd (Petronas), Petronas Carigali Sdn Bhd (PCSB), mencapai Keputusan Pelaburan Akhir (FID) bagi pembangunan projek Kasawari CO2 Sequestration (CCS) di luar pantai Sarawak.

FID itu diluluskan pada 20 Okt, 2022, diikuti dengan penganugerahan kontrak kejuruteraan, pemerolehan, pembinaan, pemasangan dan pengoperasian (EPCIC) bagi projek tersebut kepada Malaysia Marine and Heavy Engineering Sdn Bhd (MMHE) pada 3 Nov, 2022.

“Projek CCS itu yang terletak di Block SK316, kira-kira 200 kilometer di luar pantai Bintulu, dijangka dapat mengurangkan kuantiti karbon dioksida yang dipancarkan menerusi pembakaran sebanyak 3.3 MtCO2e (bersamaan tan metrik karbon dioksida) setahun, menjadikannya satu daripada projek CCS luar pantai terbesar di dunia,” kata Petronas dalam satu kenyataan hari ini.

Sementara itu, Ketua Pegawai Eksekutif PCSB Hasliza Othman berkata FID itu menandakan satu peringkat penting dalam kemajuan penyelesaian CCS.

“Projek ini dijangka menjadi pemangkin bagi mencapai pembangunan keupayaan CCS secara menyeluruh dalam Petronas dan langkah pertama untuk memanfaatkan potensi Malaysia sebagai hab penyelesaian CCS serantau,” katanya.

Projek tersebut disasarkan untuk membuka laluan bagi pelan penyahkarbonan masa depan bagi Petronas dan Malaysia, serta menyokong kemajuan syarikat minyak dan gas nasional itu ke arah mencapai sasaran Pelepasan Karbon Sifar Bersih menjelang 2050.  BERNAMA.

See author's posts


AS terus catat peningkatan 2.6 juta

BEIJING:  Jumlah kes Covid-19 di Amerika Syarikat (AS) terus melonjak kepada 2.6 juta pada Selasa mencecah 2,606, 211 dengan  angka korban seramai 126,360 orang, menurut data Johns Hopkins University lapor agensi berita Xinhua.

Di Washington, pakar penyakit berjangkit Anthony Fauci memberi amaran kes Covid-19 di AS boleh meningkat sehingga 100,000 setiap hari memandangkan negara ini “tidak berada pada tahap kawalan yang sepatutnya”.

Fauci merangkap pengarah Institut Alergi dan Penyakit Berjangkit Kebangsaan berkata, negara sedang “menuju ke arah yang salah” seiring dengan meningkatnya jumlah kes di seluruh negara.

“Kita sekarang mempunyai lebih 40,000 ribu kes baharu sehari. Saya tidak terkejut jumlah itu akan naik sehingga 100,000 sehari. Ia sangat membimbangkan saya,” katanya.

Sementara itu di Kanada, negara ini melanjutkan larangan kemasukan pelancong antarabangsa sehingga 31 Julai, menurut Agensi Perkhidmatan Sempadan Kanada (CBSA).

“Kerajaan Kanada tetap komited untuk melindungi kesihatan dan keselamatan rakyatnya dan mengurangkan penularan Covid-19,” kata CBSA dalam satu kenyataan.

Di Poland, pihak kerajaan mengeluarkan senarai lapan negara bukan Kesatuan Eropah (EU) yang dibenarkan keluar dan masuk ke negara itu.

Mulai 1 Julai, syarikat penerbangan boleh menyambung semula perkhidmatan mereka dengan negara Jepun, Korea Selatan, Ukraine, United Kingdom, Montenegro, Georgia, Kanada dan Albania.

Jumlah kes di Chile meningkat kepada 279,393 menyaksikan 5,688 kematian dan menurut Kementerian Kesihatan terdapat 3,394 kes serta 113 kematian baharu dilaporkan dalam tempoh 24 jam lalu.

Mesir pula mengesahkan sebanyak 1,557 jangkitan baharu, menjadikan jumlah keseluruhan kes 68,311, kata Kementerian Kesihatan.

Jurucakap kementerian Khaled Megahed berkata seramai 81 pesakit meninggal dunia, dengan jumlah keseluruhan kematian setakat ini 2,953 orang.

Pada Sabtu, Mesir menarik balik sebahagian perintah berkurung waktu malam yang dikuat kuasa sejak tiga bulan lalu.

Kementerian Kesihatan Tunisia pula melaporkan dua kes baharu Covid-19 dan negara ini mencatatkan keseluruhan kes sebanyak 1,174.

Seramai 1,031 pesakit pulih manakala 50 kematian dilaporkan.

Di Israel 803 kes baharu dilaporkan, lonjakan tertinggi dalam tempoh sehari setakat ini, meningkatkan jumlahnya menjadi 25,244 kes, kata Kementerian Kesihatan.

Keseluruhan jumlah kematian pula seramai 320, jumlah pesakit yang berada dalam keadaan serius meningkat kepada 52 berbanding 43 sebelum ini. Seramai 232 pesakit masih dirawat di hospital.

Jumlah pesakit pulih sebanyak 17,341 sementara kes aktif meningkat kepada 7,583, tertinggi sejak 28 April. – Bernama

See author's posts


KWKPK tinjau kesan Covid-19

ZARINA ABDULLAH

KUCHING: Kementerian Kebajikan, Kesejahteraan Komuniti, Wanita, Keluarga
dan Pembangunan Kanak-Kanak (KWKPK) melalui Majlis Pembangunan Sosial Sarawak
(MPS) sedang menjalankan tinjauan kesan pandemik Covid-19  berkaitan sosioekonomi penduduk di negeri ini.

Kaji selidik yang bermula 29 April itu bertujuan sebagai input kepada
kerajaan bagi menilai kesan Covid-19 dan impak terhadap sosioekonomi penduduk
Sarawak dengan menggubal dasar, merancang dan membangun program serta
melaksanakan intervensi sosioekonomi yang tepat dan berkesan.

Sehubungan itu, orang ramai dipohon untuk menjawab soal selidik itu jika
anda adalah menetap di Sarawak tidak kira pesara kerajaan dan swasta, suri
rumah, warga emas, penganggur dan lain-lain atau bekerja sama ada di sektor
kerajaan, swasta atau sendiri.

Selain itu, mereka yang hilang pekerjaan semasa tempoh Perintah Kawalan
Pergerakan (PKP), pelajar Institusi Pendidikan Awam/Swasta di Sarawak atau
pemilik perniagaan yang dijalankan di negeri ini turut diseru untuk menyertai
kaji selidik itu.

Kaji selidik tersebut mengandungi lima bahagian dan mengambil masa
kira-kira 15 minit untuk diisi sepenuhnya.

KWKPK menegaskan bahawa semua maklumbalas yang diberikan adalah sulit.

Untuk mengambil bahagian, orang ramai boleh melayari pautan https://docs.google.com/forms/d/e/1FAIpQLSdYISSBuzpbhFJcGEVQAhRwBmFvUzVVu1nHPnEl1_3O29kwbQ/viewform?vc=0&c=0&w=1
untuk terus ke borang soal selidik.

Bagi sebarang pertanyaan, orang ramai boleh memberi maklumbalas kepada
jimmysalau@sarawak.gov.my.

See author's posts


Petanque bantu bendung belia terlibat gejala sosial

PETANQUE dilihat sebagai sukan yang mampu membendung generasi muda daripada terus terjebak dengan gejala tidak sihat seperti melepak.

Menteri Muda Utiliti (Bekalan Air) Datuk Dr. Abdul Rahman Junaidi berkata, sukan yang berasal dari Perancis itu dapat dimainkan setiap lapisan masyarakat tanpa mengira usia.

Menurutnya, sukan juga tidak memerlukan kemahiran tinggi seperti sukan bola sepak, badminton, tenis dan golf yang lebih popular dan diminati oleh masyarakat

“oleh kerana sukan ini tidak memerlukan kemahiran tinggi untuk menyertainya,maka anak-anak mudakita boleh diajak terlibat dengan sukan petanque ini.

“Apabila anak-anak kita tidak terlibat dengan sukan, mereka mungkin akan cenderung untuk mengamalkan budaya tidak sihat termasuk melepak akibat pengaruh daripada keadaan sekeliling mereka,” katanya.

Beliau berkata demikian ketika berucap merasmikan Kejohanan Petanque Double Terbuka Ambang Merdeka 2020 di Pusat Petanque Santubong semalam

Kejohanan dianjurkan oleh Perbadanan Sukan Sarawak itu disertai 50 pasukan dari Kuching, Betong, Sarikei, Saratok, Bintangor, Sibu, Midi dan Pasukan Petanque SUKMA Sarawak 2021.

Dr. Abdul Rahman yang juga Menteri Muda di Jabatan Ketua Menteri (Hal Ehwal Islam dan DBKU menjelaskan, sekiranya ramai masyarakat terlibat dengan petanque, Sarawak akan terus menjadi lubuk dalam melahirkan pemain berkaliber untuk sukan tersebut.

“Sarawak sejak sukan ini memasuki Malaysia tidak pernah gagal melahirkan pemain berkaliber diperingkat negeri dan kebangsaan.

“Kita mahu teruskan momentum ini terutama dikalangan pemain muda yang akan terlibat dengan Sukan Malaysia (SUKMA) 2021 di Johor dan tidak mustahil Sarawak mampu mengembalikan kegemilangan kali ini” ujarnya.

Mengulas mengenai pembinaan Pusat Petanque Santubong, Dr Abdul Rahman berkata, kampung nelayan tersebut dipilih sebagai lokasi pembinaannya memandangkan petanque merupakan sukan untuk semua lapisan masyarakat.

“Bukan itu sahaja, penduduk kampung ini yang terdiri daripada pelbagai peringkat umur turut terlibat dengan sukan ini.

“Kampung ini sahaja mempunyai lebih dari 10 gelanggang petanque dan tidak pernah ketandusan melahirkan pemain berkaliber,” jelasnya.

Oleh Diyana Samsuddin

See author's posts